எங்கள் Blog: "திங்க"க்கிழமை : சப்பாத்தி மாவில் செய்த அல்வா - பானுமதி வெங்கடேஸ்வரன் ரெஸிப்பி இரவு டிஃபனுக்காக பிசைந்த சப்பாத்தி மாவு கொஞ்சம்,மீந்து விட்டது. அதை குளிர்சாதன பெட்டிக்குள் வைக்க மறந்ததால் மறு நாள் காலை மாவு புளித்து புசு புசுவென்றாகி விட்டது. என் மருமகள் அதை களைந்து விடலாம் (எறிந்து விடலாம்) என்றாள். நான், "வேண்டாம் அதில் அல்வா கிண்டி விடலாம்" என்றேன். எப்படி என்று கேட்ட அவளுக்காகவும், கேட்காத உங்களுக்காகவும் செய்முறை... புளித்த மாவில் முதலில் ஒரு டம்ளர் தண்ணீர் ஊற்றி, (ஊற வைத்த புளியை சாம்பாருக்கு,கரைப்பது போல) கரைக்கவும். கோதுமைப்பால் கிடைக்கும். மீண்டும் கொஞ்சம் நீர் ஊற்றி பால் எடுத்தால் மாவு சக்கை போல வரும். அதை களைந்து விட்டு, கோதுமைப் பாலை ஒரு பாத்திரத்தில் அப்படியே ஒரு மணி நேரம் வைக்கவும். ஒரு மணி நேரத்திற்குப் பிறகு கோதுமைப் பால் தெளிந்து மேல் பகுதி தண்ணீராகவும், அடியில் கெட்டி பாலாகவும், இருக்கும். மேலாக உள்ள தண்ணீரை கொட்டி விட்டு, கெட்டியான பாலை ஒரு கப்பில் அளந்து கொள்ளவும். அதைப்போல ஒன்றரை மடங்கு துருவிய வெல்லத்தை எடுத்துக் கொள்ளவும். வெல்லம் மூழ்கும் அளவிற்கு தண்ணீர் ஊற்றி அடுப்பில் வைக்கவும். வெல்லம் கரைந்ததும் கோதுமைப் பாலை அதில் சேர்த்து கிளறவும். நடுவில் இரண்டு தடவைகள் கொதிக்கும் வென்னீரை விட்டு கிளறலாம். மாவு குறைவான நெய்யில் சுலபமாக வேக இது உதவும். அவ்வப்பொழுது நெய்யை ஊற்றிக் கொள்ளவும். ஒரு டம்ளர் கோதுமைப் பாலுக்கு 100 அல்லது 150 கிராம் நெய் போதுமானது. பாத்திரத்தில் ஒட்டாமல் வரும் பொழுது இறக்கி விடலாம். நெய் அதிகமாக இருந்தால் அல்வா பதமாக வரும் பொழுது நெய்யை வெளியேற்றும்(கக்கும்). ஒரு தட்டில் கொட்டி துண்டுகள் போடலாம், அல்லது, அப்படியே ஸ்பூனால் சாப்பிடலாம். ஏன் கையால் சாப்பிட்டால் ஆகாதா என்று எங்கிருந்தோ ஒரு குரல் வருகிறது. வெல்லம் போட்டு செய்வதால் நிறமி,தேவையில்லை. அல்வா கிளறத் தொடங்கும் பொழுதே ஒடித்த முந்திரிப் பருப்புகளை நெய்யில் வறுத்து வைத்துக் கொண்டு, அல்வா கெட்டியாகத் தொடங்கும் பொழுதே சேர்த்துக் கிளறி விடலாம். கடைசியில் ஏலக்காய் பொடியை சேர்க்கவும். நான், நெய் திட்டமாக விட்டேன். துரை செல்வராஜூ 23 மார்ச், 2020 ’அன்று’ முற்பகல் 5:31 என்பிலதனை வெயில் போலக் காயுமே அன்பிலதனை அறம்.. ஸ்ரீராம். 23 மார்ச், 2020 ’அன்று’ முற்பகல் 5:37 துரை செல்வராஜூ 23 மார்ச், 2020 ’அன்று’ முற்பகல் 5:32 அப்படியே கொரானாவையும் வெயில் காயட்டும்... ஸ்ரீராம். 23 மார்ச், 2020 ’அன்று’ முற்பகல் 5:38 டும்... டும்.... டும்... Geetha Sambasivam 23 மார்ச், 2020 ’அன்று’ முற்பகல் 6:19 அரபு நாடுகளில் காயாத வெயிலா? ஆனால் அங்கேயும் கடுமையான தாக்குதல் இருக்கே! அதான் கொஞ்சம் யோசனை! நம் நாடு எப்படித் தப்பிப் பிழைக்கப் போகிறதோ என்னும் கவலை வாட்டுகிறது. நல்லதே நடக்கப் பிரார்த்திப்போம். Bhanumathy Venkateswaran 23 மார்ச், 2020 ’அன்று’ முற்பகல் 9:19 //அரபு நாடுகளில் காயாத வெயிலா? ஆனால் அங்கேயும் கடுமையான தாக்குதல் இருக்கே// ஓமானில் அதிகம் பரவில்லை என்று கேள்விப்பட்டேன். துரை செல்வராஜூ 23 மார்ச், 2020 ’அன்று’ முற்பகல் 5:34 பாத்திரம் காலியாகி விடும்.... Bhanumathy Venkateswaran 23 மார்ச், 2020 ’அன்று’ முற்பகல் 9:01 ஆமாம். பாத்திரம் சீக்கிரமே காலியாகி விட்டது. Bhanumathy Venkateswaran 23 மார்ச், 2020 ’அன்று’ முற்பகல் 9:03 வல்லிசிம்ஹன் 23 மார்ச், 2020 ’அன்று’ முற்பகல் 5:38 அன்பு வணக்கம் அன்பு துரை. இந்த நாள் இனிய நாளாகட்டும். இன்று இங்கு எல்லோரும் சேர்ந்து பிரார்த்தனை ஸ்கைப் வழியே செய்கிறோம். இறைவன் எங்கள் குரலைக் கேட்பான். ஸ்ரீராம். 23 மார்ச், 2020 ’அன்று’ முற்பகல் 5:40 வாங்க வல்லிம்மா... இனிய காலை வணக்கம். உங்கள் பிரார்த்தனை பலிக்கட்டும். வல்லிசிம்ஹன் 23 மார்ச், 2020 ’அன்று’ முற்பகல் 5:43 அன்பு பானுமா. மிக அருமையாக வந்திருக்கிறது கோதுமை அல்வா. நல்ல செய்முறையை விளக்கமாகப் படங்கள் எடுத்துப் பதிவிட்டிருக்கிறீர்கள். இது புதிதான முறை. மீந்து போன கோதுமை மாவு அல்வா இப்போதுதான் கேள்விப் படுகிறென் வெல்லம் போட்டுச் செய்வதால் நான் கூடச் சாப்பிடலாம். ரொம்ப நன்றி மா. நெல்லைத் தமிழன் 23 மார்ச், 2020 ’அன்று’ முற்பகல் 7:51 என்ன வல்லிம்மா இப்படிச் சொல்லிட்டீங்க? நாம நினைக்கற மாதிரி வெல்லம் இப்போல்லாம் பெரும்பாலும் நல்லதாக வருவதில்லை. இங்கு ஒருவர் சொன்னார்... ஒரிஜினல் நிறத்தோடு நிறமி, கெமிக்கல் சேர்க்காமல் வரும் வெல்லம் விற்பனை ஆவதில்லை. ஏகப்பட்ட கெமிக்கல் சேர்த்து பளிச் என்ற மஞ்சள் கலரில் வரும் மண்டைவெல்லம்தான் வேகமாக விற்பனை ஆகிறது. உங்களுக்கு நல்ல் வெல்லம் வேணும்னா, ஆர்கானிக் வெல்லப் பொடி என்று வருவதை வாங்கிக்கொள்ளுங்கள் என்றார். திருப்பத்தூரில் நான் வாங்கும் வெல்லம் நன்றாக இருக்கும் (பெரும்பாலும் கெமிக்கல் மிக மிகக் குறைவு). ஆனால் அதன் நிறத்தை எல்லோரும் விரும்புவதில்லை. அதுனால, வெல்லமோ ஜீனியோ..... எதுவும் உடலுக்கு நல்லதில்லை. ஹா ஹா ஹா Bhanumathy Venkateswaran 23 மார்ச், 2020 ’அன்று’ முற்பகல் 9:14 உங்கள் பிரார்த்தனையில் நாங்களும் பங்கெடுத்துக் கொள்கிறோம். Ramah Srinivsan 23 மார்ச், 2020 ’அன்று’ முற்பகல் 11:23 வல்லி மாமி, நான் உங்கள் மகள் ஸுமித்ராவிற்கு whatsapp வழியாக ஒரு பிரார்த்தனை அனுப்பினேன். ஒரு சிறு கிண்ணத்தில் ஒரு பிடி உப்பை கரைத்து பெருமாள் சன்னதியில் வைத்து இதேபோல் கொரோனா மற்றும் இதர வியாதிகளும் கரைய வேண்டும் என்று தினம் வேண்டிக் கொள்ள சொல்லியிருக்கின்றார் அஹோபில மடத்து ஜீயர். நான் செய்கின்றேன். அதே போல், நம்பிக்கை உள்ளவர்கள் இஷ்ட தெய்வத்தை வேண்டி, லோக ஷேமத்திற்கு பிரார்த்திக்கலாம். இப்போது எம்மதமும் சம்மதமே என்ற ஒரு தத்துவம்தான் செயல் படும் கால கட்டம். வல்லிசிம்ஹன் 23 மார்ச், 2020 ’அன்று’ பிற்பகல் 6:06 அன்பு முரளிமா, உண்மைதான் நீங்கள் சொல்வது. இங்கேயும் ஆர்கானிக் வெல்லம் கிடைக்கிறது. பேரன் ஏதோ வெல்ல மண்டி வீடியோ பார்த்துட்டு வெல்லம் வேண்டாம், சர்க்கரை வேண்டாம் ரூல் வல்லிசிம்ஹன் 23 மார்ச், 2020 ’அன்று’ பிற்பகல் 6:09 அன்பு ரமா, தாமத பதிலுக்கு மன்னிக்கணும். ஸ்னோ , குளிர் இரண்டும் அதிகமாகத் தளர வைக்கின்றன. சென்னையில் நம் வீட்டுவாசலிலேயே உப்புக் கரைசல் வைப்பேன். நெகடிவ் எனர்ஜியை விலக்கும். நினைவுக்குக் கொண்டு வந்ததற்கு எல்லோரும் சக்தியோடு இருப்போம். நல்லதே Geetha Sambasivam 23 மார்ச், 2020 ’அன்று’ முற்பகல் 6:09 அனைவருக்கும் வணக்கம், நல்வரவு, வாழ்த்துகள், பிரார்த்தனைகள். நேற்றைய மக்கள் ஊரடங்கும் திட்டம் வெற்றிகரமாக நடந்தது போதாது. இன்னும் வரும் நாட்களிலும் மக்கள் இதே ஒழுங்கைக் கடைப்பிடித்துத் தங்களைத் தனிமைப்படுத்திக் கொண்டு வாழ வேண்டும். இந்தக் கொரோனா வைரஸை நம் நாட்டுக்குள் இனியும் பரவாமல் தடுக்க ஒத்துழைப்போம். கௌதமன் 23 மார்ச், 2020 ’அன்று’ முற்பகல் 6:14 Avargal Unmaigal 23 மார்ச், 2020 ’அன்று’ முற்பகல் 9:22 மக்களுக்கு இன்னும் இதை பற்றிய சீரியஸ்னஸ் இல்லை என நினைக்கிறேன் அவர்களுக்காக நாம் பிரார்த்தனை செய்வதை தவிர வேறு வழி ஏதுமில்லையம்மா அதிராம்பட்டினம் அதிரடி அதிரா:) 23 மார்ச், 2020 ’அன்று’ பிற்பகல் 12:07 கீசாக்கா ஊருக்கு திரும்பியாச்சோ.. நலம்தானே. Geetha Sambasivam 23 மார்ச், 2020 ’அன்று’ பிற்பகல் 1:33 வெள்ளியன்று திரும்பினோம். அதுக்கப்புறமா விமான சேவையும் ரத்து செய்து விட்டனர். Geetha Sambasivam 23 மார்ச், 2020 ’அன்று’ முற்பகல் 6:11 பொதுவாகவே எங்க வீட்டில் அல்வா கிளற கோதுமை ரவை ஊற வைக்கையில் இரண்டு நாட்கள் முன்னரே ஊற வைப்பார்கள். கொஞ்சம் புளிக்க வேண்டும் என்பார்கள். அப்படி ஊற வைக்காமல் பண்ணினால் கிளறும்போதே எலுமிச்சைச் சாறு சேர்ப்பதுண்டு. இம்மாதிரி மாவில் பண்ணிப் பார்க்கலை. ஆனால் எங்க வீட்டில் வெல்லம் சேர்த்த கோதுமை அல்வா அதிகம் பண்ணுவோம். இனி ஒரு முறை இம்மாதிரி மாவைப் பிசைந்து புளிக்க வைத்துவிட்டுப் பண்ணிப் பார்க்கணும். நன்றி பானுமதி. Bhanumathy Venkateswaran 23 மார்ச், 2020 ’அன்று’ முற்பகல் 9:21 //நேற்றைய மக்கள் ஊரடங்கும் திட்டம் வெற்றிகரமாக நடந்தது போதாது. இன்னும் வரும் நாட்களிலும் மக்கள் இதே ஒழுங்கைக் கடைப்பிடித்துத் தங்களைத் தனிமைப்படுத்திக் கொண்டு வாழ வேண்டும்.// 100% உண்மை. மக்கள் ஒத்துழைக்க வேண்டும். Ramah Srinivsan 23 மார்ச், 2020 ’அன்று’ முற்பகல் 11:27 //இன்னும் வரும் நாட்களிலும் மக்கள் இதே ஒழுங்கைக் கடைப்பிடித்துத் தங்களைத் தனிமைப்படுத்திக் கொண்டு வாழ வேண்டும். இந்தக் கொரோனா வைரஸை நம் நாட்டுக்குள் இனியும் பரவாமல் தடுக்க ஒத்துழைப்போம்.// கீதா அவர்களே நீங்கள் கூறுவது 100/100 உண்மை. எங்கள் நுங்கம்பாக்கத்தில், மாலை5மணி முதல், மக்கள் தெருவிற்கு வந்து விட்டார்கள். அவர்கள் பாதுகாப்பாக தனித்து இருப்பது உலக பாதுகாப்பிற்கு என்பதை உணரும் வரை இது நடப்பது கஷ்டம்தான். வல்லிசிம்ஹன் 23 மார்ச், 2020 ’அன்று’ முற்பகல் 6:21 இனிய காலை வணக்கம் ஶ்ரீராம் கீதாமா. நலமாக இருக்க வேண்டும எல்லோரும். Bhanumathy Venkateswaran 23 மார்ச், 2020 ’அன்று’ முற்பகல் 9:36 //இம்மாதிரி மாவில் பண்ணிப் பார்க்கலை.// எனக்கு ஆச்சர்யமாக இருக்கிறது. உங்களுக்கு தெரிந்திருக்கும் என்று நினைத்தேன். நன்றி. வெங்கட் நாகராஜ் 23 மார்ச், 2020 ’அன்று’ முற்பகல் 7:11 மீந்து போன சப்பாத்தி மாவில் ஹல்வா... இது வரை கேள்விப்பட்டதில்லை. பொதுவாக சப்பாத்தி மாவு மீந்து போகும் அளவிற்கு பிசைவதே இல்லை. இதற்காகவே மீதம் வைத்து செய்து பார்க்க வேண்டும் எனத் தோன்றுகிறது. முடிந்தால் செய்து பார்க்கிறேன். சுவையான குறிப்பு. நன்றி. நெல்லைத் தமிழன் 23 மார்ச், 2020 ’அன்று’ முற்பகல் 7:18 பானுமதி வெங்கடேச்வரன் மேடம் கொடுத்த அல்வா நன்றாகவே இருக்கிறது. சிறு வயதில், மைதா மாவு கொண்டு இதே போல் அல்வா கிண்டியிருக்கிறார்கள் வீட்டில் (கோதுமையை ஊறவைத்து அரைத்தும் அவ்வப்போது செய்வார்கள்). நன்றாக இருக்கும். இப்போல்லாம் கடைகளிலேயே ஏராளமாகக் கிடைப்பதால், செய்து பார்க்கும் ஆசையே வருவதில்லை அதிராம்பட்டினம் அதிரடி அதிரா:) 23 மார்ச், 2020 ’அன்று’ பிற்பகல் 12:06 //இப்போல்லாம் கடைகளிலேயே ஏராளமாகக் கிடைப்பதால், செய்து பார்க்கும் ஆசையே வருவதில்லை// இப்பொழுது எனில் எப்பொழுது நெ தமிழன்?:) நாம் கடையில கோதுமை பார்த்து 10 நாட்களுக்கு மேலாகி விட்டதே அவ்வ்வ்வ்வ்வ்:)) நெல்லைத் தமிழன் 23 மார்ச், 2020 ’அன்று’ பிற்பகல் 6:40 இண்டைக்குத்தான் சாத்திரியார் உங்களுக்கு நல்ல நேரம் இன்னும் ஒரு மாசத்துக்கு என்றார். அதுக்கேத்தபடி சிலருக்கு கோதுமை கிடைக்கேல்ல போலிருக்கு. கிடைச்சிருந்தால், 'கோதுமை குழை சாதம்' என்று ஒன்று வந்திருக்குமோ? Onaserious note, சின்ன வயசுல கைல காசு இருக்காது. அதுனால வீட்டுல செய்வதைத்தான் எதிர்பார்க்கணும். அப்புறம் கைல காசு வந்தப்பறம் எதை வேண்டுமானாலும் எப்போதும் வாங்கிக்கலாம் என்ற நிலைமை வந்தது. ஒரு சமயத்தில், ஆர்டர் செய்து கொரியரில் அனுப்பவும் சொல்லியிருக்கேன். கடந்த சில வருடங்களாக, எந்தக் கடைக்குப் போனாலும் 'இருட்டுக்கடை அல்வா', 'திருநெல்வேலி அல்வா' என்று டப்பா டப்பாவாகக் கொட்டிக் கிடக்கிறது. அல்வாவில் இருந்த ஆசையும் குறைந்துவிட்டது. அதிராம்பட்டினம் அதிரடி அதிரா:) 23 மார்ச், 2020 ’அன்று’ பிற்பகல் 8:01 நெ தமிழன்உங்களுக்கு ஒரு ரகசியம் ஜொள்ளட்டோ?:)) உங்கள் இராஜி தேன்ன் நாமிருவரும்:)) ஹா ஹா ஹா கோமதி அரசு 23 மார்ச், 2020 ’அன்று’ முற்பகல் 7:27 கோமதி அரசு 23 மார்ச், 2020 ’அன்று’ முற்பகல் 7:32 நெல்லை சொன்னது போல் மைதாமாவு அல்வா இப்படித்தான் பிசைந்து வைத்து விட்டு பின் பால் எடுத்து செய்து இருக்கிறேன். சம்பா கோதுமை வாங்கி அதை ஊறவைத்து அரைத்து பால் எடுத்து என்று செய்வோம். நீங்கள் சொன்னது போல் செய்யலாம். கலர் மிக அழகாய் இருக்கிறது. செய்முறை படங்கள் எல்லாம் அருமை. Bhanumathy Venkateswaran 23 மார்ச், 2020 ’அன்று’ முற்பகல் 9:37 Kamala Hariharan 23 மார்ச், 2020 ’அன்று’ முற்பகல் 7:34 சகோதரி பானுமதி வெங்கடேஷ்வரன் அவர்களின் பக்குவத்தில் செய்த அல்வா படங்களுடன் செய்முறை விளக்கங்களுடன் நன்றாக உள்ளது. நான் முன்பெல்லாம் அல்வா கோதுமையை கல்லுரலில், அப்புறம் கிரைண்டரில், என அரைத்து பால் எடுத்து புளிக்க வைத்து அல்வா செய்திருக்கிறேன். அவசரத்துக்கு மைதா, கோதுமை மாவை கரைத்துப் செய்திருக்கிறேன். இந்த முறையும் நன்றாக உள்ளது. சப்பாத்தி மாவு பிசைந்தால் எல்லாவற்றையும் (சாப்பிடும் தேவைக்கு அதிகமானாலும்) கஸடபட்டாவது உடனே இட்டு வைத்து விடுவேன். இனி சப்பாத்தி மாவு மீந்தால் பிரச்சனையில்லை. ஆனாலும் நான் இது போல் வெல்லம் போட்டு இதுவரை செய்ததில்லை. இனி அற்காகவாவது இப்படி செய்து பார்க்கிறேன். பகிர்வுக்கு நன்றி சகோதரி. நெல்லைத்தமிழன் 23 மார்ச், 2020 ’அன்று’ முற்பகல் 8:06 சப்பாத்திக்கு பிசைந்த மாவு மீந்தால் (ஐந்து சப்பாத்தி மாவுன்னு வச்சுக்கலாம்), அதைத் தூரப் போட்டால் நமக்கு நஷ்டம் 20 ரூபாய். முயற்சி எடுத்து அல்வா செய்து வேற வழியில்லாமல் சாப்பிட்டால் டயபடிக்ஸ் போன்ற பின்விளைவுகள். எது பெட்டர் கமலா ஹரிஹரன் மேடம்? நெல்லைக் காரங்க அங்க கடைகள்ல கிடைக்கும் புராதான (கடை பாரம்பர்யம் உள்ளதுன்னு அர்த்தம். அல்வா பழசுன்னு அர்த்தமில்லை ஹா ஹா) ஹல்வா வாங்கிச் சாப்பிடாமல், வீட்டில் பண்ணிக் கஷ்டப்படலாமோ? Kamala Hariharan 23 மார்ச், 2020 ’அன்று’ முற்பகல் 8:35 உங்கள் கூற்றும் உண்மைதான் சகோதரரே. ஆனால் ஏதோ ஒரு நாள்தானே இந்த மாதிரி வித்தியாசங்கள் செய்யப் போகிறோம். அதிலும் வெல்லம் சேர்த்த வித்தியாசத்தை முயற்சி செய்து பார்க்கலாம் எனச் சொன்னேன். இங்கு (எங்கள் வீட்டில்) சப்பாத்தி செய்வதே எப்போதோதான்:) அதுவும் முன்பு போல் என்னால் அடிக்கடிச் செய்ய முடிவதில்லை. (ஹரியும், சிவனும் ஒன்றுதான் என்று எப்போதும் அறிந்த உண்மை மாதிரி, கோதுமையும், அரிசியும் ஒன்றுதான் என இப்போது தெரிந்த பிறகு. ஹா ஹா ஹா.) /நெல்லைக் காரங்க அங்க கடைகள்ல கிடைக்கும் புராதான (கடை பாரம்பர்யம் உள்ளதுன்னு அர்த்தம். அல்வா பழசுன்னு அர்த்தமில்லை ஹா ஹா) ஹல்வா வாங்கிச் சாப்பிடாமல், வீட்டில் பண்ணிக் கஷ்டப்படலாமோ?/ ஹா.ஹா.அல்வா ஆசைக்கெல்லாம் அடிக்கடி நெல்லை செல்ல முடியுமா? அதிலும், "நீங்க சாப்பிடாத அல்வாவா?" என்று உறவுகள் கூறும் போதும், அவசரமாக அங்கிருந்து ஊருக்கு திரும்பும் போதும் முக்கால்வாசி அந்த கடைப் பக்கமே திரும்பி பார்க்காமல் நெல்லையப்பரை தரிசித்த திருப்தியுடன் வந்து விடுவோம். Bhanumathy Venkateswaran 23 மார்ச், 2020 ’அன்று’ முற்பகல் 9:38 Bhanumathy Venkateswaran 23 மார்ச், 2020 ’அன்று’ முற்பகல் 9:48 அன்பு நெல்லை, அல்வா செய்வதில் இப்படியும் ஒரு முறை உண்டு என்று காட்டுவதுதான் நோக்கம். அல்வா செய்பவர்களே எல்லாவற்றையும் விழுங்க வேண்டும் என்பதில்லையே. வீட்டு வேலை செய்பவர்கள், அ்க்கம் பக்கத்தினரோடு பகிர்ந்து கொள்ளலாம். பி.கு.: நெல்லை ஒரு இனிப்பு ச.கு. போடும் நாளை ஆவலோடு எதிர்பார்க்கிறேன். நெல்லைத்தமிழன் 23 மார்ச், 2020 ’அன்று’ முற்பகல் 10:20 கமலா மேடம்... வீட்டில் அக்கடான்னு கவலையில் உட்கார்ந்திருப்பதால் மூடு மாற்ற இந்த கலாய்ப்பு. அரிசி, கோதுமை இரண்டும் அல்மோஸ்ட் ஒன்றுதான். பொதுவா நம்ம பழக்கம், சப்பாத்தினா 2-3 சாப்பிடுவோம். சாதம்னா கொஞ்சம் தம் கட்டி சாப்பிடுவோம். அதுலதான் வித்யாசம். அல்வா இடுகை எனக்கும் பிடித்திருந்தது. எனக்கும் நிஜமா ரெண்டு நாட்களாக சாந்தி ஸ்வீட்ஸ் மிக்சர், அல்வா சாப்பிடணும்னு சொல்லிட்டிருக்கேன். அதுக்கேத்தபடி ஒரு இடுகை இன்று. எனக்கு அல்வா என்றால் பேஸ்ட் மாதிரி அதாவது இழுவை ஜாஸ்தியா இருக்கணும். இது எப்படி வந்தது என பாவெ மேடம் எழுதலை. Kamala Hariharan 23 மார்ச், 2020 ’அன்று’ முற்பகல் 10:45 /கமலா மேடம்... வீட்டில் அக்கடான்னு கவலையில் உட்கார்ந்திருப்பதால் மூடு மாற்ற இந்த கலாய்ப்பு./ ஹா.ஹா.ஹா. அது என்னவோ நூறு சதவிகிதம் வாஸ்தவந்தான். எப்போ பார்த்தாலும், படித்து. கேட்டு பயத்தில் மூழ்கியிருப்பதை தவிர்க்க இந்த மாதிரி கலாய்ப்புகள் உதவி செய்யும். கலாய்க்கும் அந்த நேரத்தில் கண்ணுக்குத் தெரியாத கொரோனாவே எதிரில் வந்து நின்றாலும், கண்டு கொள்ள மாட்டோம்.:) அதிராம்பட்டினம் அதிரடி அதிரா:) 23 மார்ச், 2020 ’அன்று’ பிற்பகல் 12:04 //நெல்லைத்தமிழன்23 மார்ச், 2020 ’அன்று’ முற்பகல் 10:20 கமலா மேடம்... வீட்டில் அக்கடான்னு கவலையில் உட்கார்ந்திருப்பதால் மூடு மாற்ற இந்த கலாய்ப்பு.// ஓ... இன்று ஊரடங்குச் சட்டம் ஸ்ரீராமின் பழைய வீட்டில் சிக்ஸர் அடிச்சு விளையாடலாம்:) பின்னர்2நிமிடம் சோப் பொழுதும் போய் விடும் அதிராம்பட்டினம் அதிரடி அதிரா:) 23 மார்ச், 2020 ’அன்று’ பிற்பகல் 12:49 ... மைக் ரெஸ்ட்:) Thulasidharan V Thillaiakathu 23 மார்ச், 2020 ’அன்று’ பிற்பகல் 2:24 ஓ இப்பத்தான் புரியுது பிஞ்சுக் கவிஞர் பெயர்க்காணம்!!!!!!!!!!!!! ஹா ஹா ஹா சூப்பர்!! நெல்லைக்கு செம பௌண்ட்ரி கொடுத்துருக்கீங்க!! ஹா ஹா ஹா நெல்லை பானுக்கா அழகா "பிஞ்சு" குழந்தைகளுக்குத் தெரியாது என்பதால் இப்படியும் செய்யலாம்னு கொடுத்திருக்காங்க. பிஞ்சுக்கவிஞர் இப்படி எல்லாம் செய்ததில்லைனு வேற சொல்லிருக்காங்க....புளித்த மாவுல சப்பாத்தி செய்யறதை விட இது சுவையா இருக்குமாக்கும்...வேஸ்ட்டும் ஆகாதே. வம்புக்கு இழுக்கறதுல பானுக்காவையும் லிஸ்ட்ல சேர்த்துட்டீங்க போல!!!!!!!!! ஓகே மை டைம் ஓவர்.. நெல்லைத் தமிழன் 23 மார்ச், 2020 ’அன்று’ பிற்பகல் 6:49 என்னாது கீதா ரங்கன்.... கீ போர்டில், ரிட்டர்ன் கீ ப்ரெஸ் பண்ணிக்கிட்டே இருந்தால், நாம எழுதும் வசனம், கவிதை ஆகிவிடுமா? சொல்லவே இல்லை? அப்போ நானும் கவிப்பேரரசு கண்ணதாசனாகி ஒரு கவிதை எழுதறேன். அதிராம்பட்டினம் அதிரடி அதிரா:) 23 மார்ச், 2020 ’அன்று’ பிற்பகல் 8:03 கர்ர்ர்ர்ர்ர்ர்ர்ர்ர்ர்ர்ர்ர்ர்ர்ர்ர்ர்ர்4நெ தமிழன்:)).. ஒரு பிஞ்சு வந்து ஒரு கன்னிக்கவிதை எழுதினால் அதைப் பாராட்டாமல் ஜி எம் பி ஐயாவைப்போலவே பேசுறாரே ஹா ஹா ஹா.. ஹையோ படிச்சதும் கிழிச்சிடுங்கோ:)).. பொல்லுக் குடுத்தே அடி வாங்குவது என் ராஜி:)).. அது ராசியைச் சொன்னேன்:)) KILLERGEE Devakottai 23 மார்ச், 2020 ’அன்று’ முற்பகல் 8:12 படமே அழகாக இருக்கிறது ஆசையை தூண்டுகிறது. கரந்தை ஜெயக்குமார் 23 மார்ச், 2020 ’அன்று’ முற்பகல் 9:01 Bhanumathy Venkateswaran 23 மார்ச், 2020 ’அன்று’ முற்பகல் 9:49 Avargal Unmaigal 23 மார்ச், 2020 ’அன்று’ முற்பகல் 9:16 எதையும் வேஸ்ட் ஆக்காமல் பயனுள்ளவையாக மாற்றும் திற்மை ஒரு சிலருக்கு மட்டும்தான் இருக்கிறது ஒரு வேளை அப்படி திற்மை இருந்தாலும் சோம்பேறித்தனத்தால் தூக்கி எறிபவர்கள் அனேகம்... ஆனால் பானுமதியம்மா சோம்பேறியாக இல்லாமல் எல்லோரும் விரும்பு ஒரு ஸ்வீட்டாக செய்து அசத்தி விட்டார்கள்... பாராட்டுக்களம்மா அதிராம்பட்டினம் அதிரடி அதிரா:) 23 மார்ச், 2020 ’அன்று’ பிற்பகல் 12:19 இது ட்றுத் க்கோ ஹா ஹா ஹா.. நன்றி பெரியவரே எனச் சொல்லோணும் ஹா ஹா ஹா:). Thulasidharan V Thillaiakathu 23 மார்ச், 2020 ’அன்று’ பிற்பகல் 2:12 ஆஹா பானுக்கா மதுரைய ஐயா!! சிரிச்சுட்டேன். நம்ம பிஞ்சுக் கவிஞரையும் விட பிஞ்சுதான்!!!!!!!! (பிஞ்சுக் கவிஞர் ஆ இது எப்பலருந்து!!!!) அதிராம்பட்டினம் அதிரடி அதிரா:) 23 மார்ச், 2020 ’அன்று’ பிற்பகல் 4:33 //நம்ம பிஞ்சுக் கவிஞரையும் விட பிஞ்சுதான்!!!!!!!! (// Avargal Unmaigal 24 மார்ச், 2020 ’அன்று’ முற்பகல் 4:14 அதிரா உங்க இலங்கையில் எப்படி என்று தெரியவில்லை ஆனால் தென் தமிழகத்தில் சிறுவர்களை கூட மரியாதையாக அய்யா இங்க வாங்க பொங்க என்றுதான் அழைப்பார்கள்... அதுமாதிரிதான் என்றும் பதினாறு வயதுடைய என்னை அய்யா என்று அழைத்து இருக்கிறார்கள் மனோ சாமிநாதன் 23 மார்ச், 2020 ’அன்று’ முற்பகல் 10:44 மிக அருமையான குறிப்பு! சீனியில் செய்து தான் பழக்கம். வெல்லத்தில் செய்வது புதுசு. Bhanumathy Venkateswaran 23 மார்ச், 2020 ’அன்று’ பிற்பகல் 5:13 நன்றி மனோ ஜி! திண்டுக்கல் தனபாலன் 23 மார்ச், 2020 ’அன்று’ முற்பகல் 10:53 இப்படியெல்லாம் கிண்டி, அல்வா செய்யும் முறை இன்றைக்குத் தான் தெரியும்... நன்றி... Bhanumathy Venkateswaran 23 மார்ச், 2020 ’அன்று’ பிற்பகல் 5:15 அதிராம்பட்டினம் அதிரடி அதிரா:) 23 மார்ச், 2020 ’அன்று’ முற்பகல் 11:57 ஆஹா மிக அழகாக வந்திருக்கிறது “திங்க” அல்வா.. எங்கள் நாட்டிலும் கோதுமைப்பால் எடுத்துத்தான் அல்வா செய்வினம், ஆனா அதுக்கு சீனி- [சுகர்]தான் சேர்ப்பார்கள் என நினைக்கிறேன், அது பார்க்க கண்ணாடிபோல பளபளக்கும்.. அதை நாங்கள் “மஸ்கட்” என்போம்.. அம்மாவிடம் கேட்டால் செய்முறை தெரியவரும், ஆனா எமக்கு தொதல்தான் விருப்பம், மஸ்கட்/அல்வா பெரிதாக பிடிக்காது என்பதால், முயற்சியில் இறங்காமல் இருக்கிறேன்.. Thulasidharan V Thillaiakathu 23 மார்ச், 2020 ’அன்று’ பிற்பகல் 2:09 அதிரா தூத்துக்குடி யில் மஸ்கோத்து ஃபேமஸ் தேங்காய்ப்பாலில் செய்வாங்க. திருனெல்வேலி, நாகர்கோவிலிலும் கிடைக்கும். அரிசிமாவு தேங்காய்ப்பால் சேர்த்து கேரளத்தில் செய்வதுண்டு. அதுவும் தனி டேஸ்ட்... Bhanumathy Venkateswaran 23 மார்ச், 2020 ’அன்று’ பிற்பகல் 5:29 //ஆஹா மிக அழகாக வந்திருக்கிறது “திங்க” அல்வா.. // இதை அல்லவோ முதலில் சொல்லியிருக்க வேண்டும்? எனக்கு புகழ்ச்சி பிடிக்காது என்பது உங்களுக்கு தெரிந்திருக்கிறது. நன்றி. அதிராம்பட்டினம் அதிரடி அதிரா:) 23 மார்ச், 2020 ’அன்று’ முற்பகல் 11:59 //களைந்து விடலாம் (எறிந்து விடலாம்) // ஆஆஆஆஆஆ களைதல் க்கு இப்படியும் ஒரு பொருள் இருக்கோ... களைவது என்றால் அரிசி களைவது .. கல் எடுத்து துப்பரவாக்குவது தண்ணி விட்டு, அப்படியானவற்றைத்தான் சொல்வோம். இன்னொன்று களை நடுதல்/பிடுங்குதல்.. Thulasidharan V Thillaiakathu 23 மார்ச், 2020 ’அன்று’ பிற்பகல் 2:06 அதிரா எங்க ஊர்ல நீங்க சொல்லிருக்காப்லதான் அரிசி களைதல் எட்ஸற்றா... ஆனால் எறிந்துவிடுதல் என்றும் அர்த்தம் உண்டு. மலையாளத்திலும் கள என்று சொல்வதுண்டு. எறிதலுக்கு. Bhanumathy Venkateswaran 23 மார்ச், 2020 ’அன்று’ பிற்பகல் 5:22 //ஆஆஆஆஆஆ களைதல் க்கு இப்படியும் ஒரு பொருள் இருக்கோ... // இது பாலக்காட்டு ஐயர் பாஷையாக்கம் கிட்டேளா? நெல்லைத் தமிழன் 23 மார்ச், 2020 ’அன்று’ பிற்பகல் 6:54 களைதல் - நீக்குதல். உடையைக் களைந்தாள். பக்கத்திலிருந்து ஒரு கண் மட்டும் அவளை நோக்கியது. அவள் அதை அறியவில்லை (சும்மா சிறுகதை ட்ரை பண்ணினேன்). பக்தி இலக்கியத்தில், 'களைவாய் துன்பம் களையாது ஒழிவாய்' - துன்பத்தை நீக்கினாலும் சரி, துன்பத்தை நீக்காவிட்டாலும் சரி (நீதான் என் புகலிடம் என்று பெருமாளைப் பார்த்துப் பாடுகிறார்). Ramah Srinivsan 23 மார்ச், 2020 ’அன்று’ பிற்பகல் 12:05 பானு, அருமையான அல்வா. முடிவில் எங்கள் யாவருக்கும் அல்வா கொடுத்து விட்டீர்கள். மீந்ததையும் வீணாக்காமல் உணவாக்குவது நான் பார்த்த் வரையில் தமிழன் பண்பு.(correct me if I am wrong.) அதற்கு நீங்கள் ஒரு எடுத்துகாட்டு. Bhanumathy Venkateswaran 23 மார்ச், 2020 ’அன்று’ பிற்பகல் 5:30 அதிராம்பட்டினம் அதிரடி அதிரா:) 23 மார்ச், 2020 ’அன்று’ பிற்பகல் 12:08 //சப்பாத்தி மாவில் செய்த அல்வா - பானுமதி வெங்கடேஸ்வரன் ரெஸிப்பி // நான் இதுவரை கோதுமையில் சப்பாத்தி செய்ததில்லை, எப்பவும் ஆட்டாமாவில்தான்/சப்பாத்தி மாவில்தான் செய்திருக்கிறேன்.. Yarlpavanan 23 மார்ச், 2020 ’அன்று’ பிற்பகல் 12:12 Bhanumathy Venkateswaran 23 மார்ச், 2020 ’அன்று’ பிற்பகல் 5:31 Thulasidharan V Thillaiakathu 23 மார்ச், 2020 ’அன்று’ பிற்பகல் 2:02 ஹை பானுக்கா சூப்பர்!! பார்சல் ப்ளீஸ்! எனக்கு ரொம்பப் பிடிக்கும் ஆனால் கண்ணால் பார்த்துவிட்டு கொஞ்சமே கொஞ்சம் (அதுவும் இப்ப சுத்தமா ஸ்வீட்டே வீட்டில் செய்வதில்லை எல்லாம் இந்த இந்த...ஹூம் பெயரைச் சொல்ல மாட்டேன் அது செய்யும் ஆட்டத்தினால்...ஹா ஹா ஹா) கடுகளவு டேஸ்ட் செய்யிறேன். அட்டகாசமா இருக்கு பானுக்கா...நாக்குல நீர்!!! பானுக்கா ஒரு சில மாசம் முன் மீந்த ஒரு சிறு உருண்டை சப்பாத்தி மாவில் இப்படித்தான் செய்தேன்.(கீதாக்கா வார்த்தையை ராயல்டி கொடுக்காமல் ஹா ஹா ஹா சொல்லணும்னா திப்பிசம் செய்தேன்..) நானும் ப்ரௌன் சுகர் போட்டு செய்தேன். ஒரு சின்ன டிப்ஸ் கொடுக்கவா? வெள்ளைச் சர்க்கரையில் செய்தாலும், ப்ரௌன் சுகரில் செய்தாலும் அதை வெறும் வாணலியில் போட்டு கேரமலைஸ் செய்து அப்புறம் தண்ணீர் விட்டுக் கரைத்தோ அல்லது அப்படியேவோ சேர்த்தால் கோதுமை ஊறவைத்து அரைத்து என்று ப்ரொசீஜரலா செய்வோமே அந்த அல்வாவுக்குமெ கூட இப்படிச் செய்தால் அந்த அல்வா டேஸ்ட் ஒரிஜினல் டேஸ்ட் கிடைக்கிறது. நானும் நிறமி எப்படிச் செய்தாலும் சேர்ப்பதில்லை. வெள்ளைச் சர்க்கரையை கேரமலைஸ் செய்து சேர்க்கும் போது ஒரிஜினல் அல்வா கலர் கிடைத்துவிடும். ஸ்வீட்டும் திகட்டாத அளவிற்குச் சேர்த்தால் போதும். இந்த கேரமல் செய்யும் போது. நிறமி தேவையே இல்லை. (ஒரிஜினல் திருனெல்வேலி அல்வாவுக்கு நிறமி சேர்ப்பதில்லை.) வந்த விருந்தினர் திடீர்னு கேட்டாங்கனு சென்னைல இருந்தப்ப கோதுமை மாவிலும் செய்தேன் மாவை நன்றாக நீர்க்கக் கரைத்து அப்படியே ஊற்றி ப்ரௌன் சுகரை கேரமலைஸ் செய்து....செம டேஸ்ட்..கலர்...அதை ஃபோட்டோ எடுக்காமல் விட்டுவிட்டேன். Thulasidharan V Thillaiakathu 23 மார்ச், 2020 ’அன்று’ பிற்பகல் 2:18 உடனடியா மாவு நீர்க்கக் கரைத்து செய்யறதுனா எலுமிச்சை சேர்க்கனூம் சொல்ல விட்டுப் போச்சு... Bhanumathy Venkateswaran 23 மார்ச், 2020 ’அன்று’ பிற்பகல் 5:35 G.M Balasubramaniam 23 மார்ச், 2020 ’அன்று’ பிற்பகல் 5:02 இதைச் செய்துபார்க்க சப்பாத்திமாவை அதிகம் செய்து மீதமாக்க வேண்டுமா Bhanumathy Venkateswaran 23 மார்ச், 2020 ’அன்று’ பிற்பகல் 5:38 ஹாஹா நல்ல சந்தேகம்! மாதேவி 23 மார்ச், 2020 ’அன்று’ பிற்பகல் 6:59 அடடா....மிகுந்த மாவில் அல்வா சூப்பர் ஐடியா இக்கட்டான இத்தருணத்தில் வீண்போகாமல் வாழ்த்துகள். Nanjil Siva5ஏப்ரல், 2020 ’அன்று’ பிற்பகல் 12:23 ஒருவேளை இதுவும் மீந்துபோனால் அதில் "ரசகுல்லா" செய்வது எப்படி என்று ஒரு பதிவு போட்டீங்கன்னா .... இப்படி மீந்து போனதையே சாப்பிட்டுக்கிட்டு "லாக்டவுன்" காலத்தை இப்படியே ஓட்டிடுவோம் ... கொஞ்சம் கருணை காட்டுங்களேன் ... >> சயின்டிபிக் ஜட்ஜ்மென்ட் <<


கஜா புயல் பாதித்த இடங்களை, ஒவ்வொரு பகுதியிலும் என்ன மரங்கள் சாய்ந்துள்ளன? எத்தனை மரங்கள் சாய்ந்துள்ளன? என்பதை ஹெலிகாப்டரில் தாழ்வாக பறந்து ஆய்வு செய்தேன் என முதல்வர் எடப்பாடி பழனிசாமி தெரிவித்துள்ளார். கஜா புயல் பாதிப்பு குறித்து விளக்கவும், நிவாரண பணிகளுக்கான நிதியை பெறவும், பிரதமர் நரேந்திர மோடியை டெல்லியில் உள்ள அவரது வீட்டில் இன்று காலை முதல்வர் எடப்பாடி நேரில் சென்று சந்தித்தார். இந்த சந்திப்பின் போது, கஜா புயல் நிவாரண நிதியாக ரூ.15 ஆயிரம் கோடி, இடைக்கால நிவாரணமாக ரூ.1,500 கோடி கேட்கப்பட்டுள்ளதாக தகவல் வெளியாகி உள்ளது. மேலும், கஜா புயல் தாக்கிய மாவட்டங்களை பேரிடர் பாதித்த பகுதியாக அறிவிக்கவும் கோரிக்கை வைத்து உள்ளார். சேத பாதிப்பு குறித்து ஆய்வு நடத்த மத்திய பேரிடர் ஆய்வுக்குழு விரைந்து தமிழகம் வர கோரிக்கை வைத்து உள்ளார். இந்த சந்திப்புக்கு பின்னர் செய்தியாளர்களை சந்தித்த முதல்வர் எடப்பாடி பழனிசாமி, கஜா புயலால் தமிழகத்தின் பல மாவட்டங்கள் பாதிக்கப்பட்டுள்ளன. புயல் தாக்கிய மாவட்டங்களை பேரிடர் பாதித்த பகுதியாக அறிவிக்க கோரிக்கை வைத்துள்ளோம். இடைக்கால நிவாரணமாக ரூ.1500 கோடி உடனடியாக வழங்க கோரிக்கை வைத்துள்ளோம். நிரந்தர நிவாரணமாக ரூ.15 ஆயிரம் கோடி வழங்க வேண்டும் என கோரிக்கை வைத்து உள்ளோம். தொடர்ந்து, புயல் பாதிப்பு பகுதிகளை ஹெலிகாப்டரில் சென்று பார்வையிட்டது குறித்து மு.க.ஸ்டாலின் விமர்சனத்திற்கு பதிலளித்த அவர், சாலை வழியாக சென்ற ஸ்டாலின் எத்தனை இடங்களுக்கு சென்று புயல் சேத பகுதிகளை பார்வையிட்டார். 3 இடங்களுக்கு சென்றார். பின்னர் பாதியிலேயே திரும்பி விட்டார். அனைத்து இடங்களுக்கும் செல்ல வேண்டும் என்பதால் ஹெலிகாப்டரில் சென்றேன். பாதிக்கப்பட்ட ஒவ்வொரு பகுதியிலும் என்ன மரங்கள் சாய்ந்துள்ளன? எத்தனை மரங்கள் சாய்ந்துள்ளன? என்பதை ஹெலிகாப்டரில் தாழ்வாக பறந்து ஆய்வு செய்தேன். ஹெலிகாப்டரில் சென்றதால்தான் புயல் பாதிப்பு முழுமையாக தெரிந்தது என்று அவர் கூறியுள்ளார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


கவர்ச்சியில் கதி கலங்கவைக்கும் நிதி அகர்வால்.. சிம்பு நடிகையின் அட்டகாசம்! - Cinemapettai கவர்ச்சியில் கதி கலங்கவைக்கும் நிதி அகர்வால்.. சிம்பு நடிகையின் அட்டகாசம்! மாடல் நடிகையான நிதி அகர்வால் பாலிவுட்டில் ‘முன்னா மைக்கேல்’ என்ற திரைப்படத்தின் மூலம் சினிமா உலகிற்கு கதாநாயகியாக அறிமுகமானார். இதனைத் தொடர்ந்து டோலிவுட்டில் சில படங்களில் நடித்தார். தற்போது ‘பூமி’ திரைப்படத்தின் மூலம் கோலிவுட்டில் கால் பதித்திருக்கும் நிதி அகர்வால், தொடர்ந்து ஈஸ்வரன் படத்திலும் சிம்புவுக்கு ஜோடியாக நடித்துள்ளார். அதுமட்டுமில்லாமல் மகிழ்திருமேனி இயக்கவுள்ள புதிய படத்தில் உதயநிதி ஸ்டாலினுக்கு ஜோடியாகவும் நடிக்க உள்ளாராம் நிதி. இந்த நிலையில் நிதி அகர்வால் தனது சமூக வலைதளப் பக்கத்தில் வெளியிட்டு இருக்கும் கவர்ச்சியான புகைப்படம் இணையத்தில் வைரலாகி, இளசுகளை உசுப்பேத்தி உள்ளது. அதாவது தமிழ், தெலுங்கு என மாறி மாறி பிசியாக நடித்துக் கொண்டிருக்கும் நிதி அகர்வால் சோசியல் மீடியாக்களிலும் ஆக்டிவாக இருந்து வருகிறார் என்பது அனைவருக்கும் தெரிந்தது தான். அதேபோல், ரசிகர்களை கூட்டுவதற்காக நிதி தனது சமூகவலைத்தள பக்கத்தில், அவ்வப்போது கவர்ச்சியான புகைப்படங்களை பதிவிட்டு வருகிறார். அந்த வகையில் நிதி, தன்னுடைய இன்ஸ்டாகிராம் பக்கத்தில் தொடை அழகை காட்டி மெழுகுடாலை போல் கவர்ச்சியாக போஸ் கொடுத்திருக்கும் புகைப்படத்தை வெளியிட்டு, பலரை மயக்கி உள்ளார். இதைப் பார்த்த ரசிகர்கள் பலர், ‘தொடையழகி ரம்பாவே தோத்துருவாங்க போல’ என்று நிதி அகர்வாலின் அழகை வர்ணித்து கொண்டிருக்கின்றனர். Related Topics:இன்றைய சினிமா செய்திகள், இன்றைய செய்திகள், சினிமா கிசுகிசு, சினிமா செய்திகள், சிம்பு, செய்திகள், தமிழ் சினிமா, தமிழ் செய்திகள், தமிழ் நடிகைகள், தமிழ் படங்கள், நடிகர்கள், நடிகைகள், நிதி அகர்வால்


தாயின் கருவறையில் சிசு அடிக்கும் லூட்டிகள்..!! - Tinystep தாயின் கருவறையில் சிசு அடிக்கும் லூட்டிகள்..!! தாயின் கருவறையில் பத்து மாதங்களாய் வளரும் குழந்தைகள் எப்பொழுதும் 24*7 என உறங்கிக்கொண்டே இருக்கிறார்கள் என்று எண்ணினால், நாம் நினைப்பது பெரிய தவறு ஆகும். பின் குழந்தைகள் தாயின் இருட்டு கருவறையில் என்ன செய்யும் என்று நீங்கள் எண்ணலாம்?! அவர்கள் அழுவர்களா? உணவு உண்பார்களா? இது போன்ற கேள்விகள் உங்கள் மனதில் எழலாம். உங்களின் இக்கேள்விகளுக்கெல்லாம் பதிலளிக்கும் வகையிலே இப்பதிப்பினை சமர்ப்பிக்கிறோம். இந்த பதிப்பில் தாயின் கருவறையில் குழந்தைகள் என்னென்ன சேஷ்டைகளை புரிகின்றனர் என்பதை நீங்களே படித்தறியலாம்; புகைப்படங்களையும் காணொளியையும் கண்டும் அறியலாம். கருவறையில் உள்ள குழந்தைகள், தாயின் குரலை தவிர எந்தவொரு சப்தம் மிகுந்த ஒலியை கேட்க நேரிட்டாலும் அவர்கள் பயம் கொள்வர். கருவறையில் உள்ள குழந்தைகளுக்கும் விக்கல் எடுக்கும்; அப்படி கருவிற்கு விக்கல் ஏற்பட்டால், தாயின் வயிறு ஏறி இறங்குவதை பெண்களால் உணர முடியும். தாய் உட்கொள்ளும் அத்தனை உணவு வகைகளையும், தொப்புள் வாயிலாக பெற்று குழந்தை சுவை பார்க்கிறது. 4. சிறுநீர் கழித்தல் ஆம்! குழந்தைகள் தாயின் கருவறையில் சிறுநீர் கழித்து, அந்நீரையே பருகுவதாக ஆய்வுகள் தெரிவிக்கின்றன. குழந்தைகள் பிறந்தவுடன் அழுவதை நம்மால் கேட்க முடிகிறது; ஆனால், அவர்கள் தாயின் வயிற்றிலேயே அழுகின்றனர், அதை நம்மால் செவியுற இயலாது. குழந்தைகள் என்னதான் முழுமையாய் வளர்ச்சியடையாத செவிகளை பெற்றிருந்தாலும், தன் தாயின் இதயத்துடிப்பு மற்றும் தாயின் குரலை கருவில் உள்ள குழந்தையால் கேட்க இயலும். குழந்தைகளின் பார்வை பிறந்த 1 வயதில் தான் முழுமையான வளர்ச்சியை பெறும்; இருப்பினும் கருவறையில் வளரும் குழந்தையால் மிகவும் பிரகாசமான ஒளியை உணர முடியும். கருவின் கண் 26-28 வாரங்களில் திறக்கப்பட்டு, குழந்தை பார்க்க முயலும். கருவிலுள்ள குழந்தை தனக்கு வரும் மலத்தினை இருக்காமல் அடக்கி வைத்துக்கொண்டே இருக்கும்; பிறந்தவுடன் தான் முதன்முதலாக குழந்தை மலம் கழிக்கும்; அந்த மலத்தில் முடி, தோல், புரதம், WBC போன்றவை வெளியேறி காணப்படும்.


2bc6 மூன்றாம் இணைப்பு ஸ்ரீலங்காவில் கொரோனா வைரஸ் தொற்றுக்குள்ளான நோயாளிகள் எண்ணிக்கை 175 ஆக அதிகரித்துள்ளதாக சுகாதார அமைச்சு தகவல் வெளியிட்டுள்ளது. முன்னதாக 174 பேருக்கு கொரோனா தொற்று உறுதிப்படுத்தப்பட்டதாக அறிவிக்கப்பட்டுள்ளது. இந்நிலையில் சற்று முன்னர் வெளியான தகவல்களின் அடிப்படையில் தொற்றாளர்களின் எண்ணிக்கை 175 ஆக அதிகரித்திருக்கின்றமை குறிப்பிடத்தக்கது. இரண்டாம் இணைப்பு ஸ்ரீலங்காவில் கொரோனா வைரஸ் தொற்றுக்குள்ளான நோயாளிகள் எண்ணிக்கை 174 ஆக அதிகரித்துள்ளதாக சுகாதார அமைச்சு தகவல் வெளியிட்டுள்ளது. முன்னதாக 171 பேருக்கு கொரோனா தொற்று உறுதிப்படுத்தப்பட்டதாக அறிவிக்கப்பட்டுள்ளது. இந்நிலையில் சற்று முன்னர் வெளியான தகவல்களின் அடிப்படையில் தொற்றாளர்களின் எண்ணிக்கை 174 ஆக அதிகரித்திருக்கின்றமை குறிப்பிடத்தக்கது. முதலாம் இணைப்பு ஸ்ரீலங்காவில் கொரோனா வைரஸ் தொற்றுக்குள்ளான நோயாளிகள் மேலும் அடையாளம் காணப்பட்டுள்ளனர். இந்நிலையில் ஸ்ரீலங்காவில் கொரோனாவினால் பாதிக்கப்பட்டவர்களின் மொத்த எண்ணிக்கை 171 ஆக உயர்ந்துள்ளது. இன்று மட்டும் ஐந்து பேர் அடையாளம் காணப்பட்டுள்ளதாக சுகாதார அமைச்சு தெரிவித்துள்ளது. கொரோனாவால் பாதிக்கப்படுவோர் அதிகரித்தாலும் அதற்கு இணையாக நாள்தோறும் கொரோனாவிலிருந்து பரிபூர்ணமாக குணமடைந்தும் வெளியேறிச்செல்வதையும் அவதானிக்க கூடியதாகவும் தெரிவிக்கப்படுகின்றது. இந்நிலையிலேயே நாட்டில் தொடர்ந்தும் சில பிரதேசங்களில் ஊரடங்கு அமுலில் இருப்பதும் குறிப்பிடத்தக்கது.


source: fineweb

text: கிழக்கு மாகாணத்தில் வாழும் தமிழ் பேசும் மக்கள் மாகாண சபைக்குரிய அதிகாரங்களை அமுல்படுத்தக் கூடிய உறுதியான தலைமைத்துவத்தையே எதிர்பார்க்க கூடிய நாங்கள் தமிழ் பேசும் மக்களால் எதிர்பார்க்கப்படும் தலைமைத்துவத்தை தமிழ் தேசிய கூட்டமைப்பு வழங்கும் எனவும் அவர் தெரிவித்தார். மட்டக்களப்பு சத்துருக்கொண்டான் கிராமத்தில் நேற்று புதன்கிழமை நடைபெற்ற தேர்தல் பிரச்சார கருத்தரங்கில் உரையாற்றும் போதே அவர்மேற்கண்டவாறு தெரிவித்தார். அங்கு அவர் மேலும் தெரிவிக்கையில்: யுத்தம் முடிவடைந்து மூன்று நான்கு ஆண்டுகள் கடந்து விட்ட போதிலும் அரசாங்கத்தினால் இதுவரை இனப்பிரச்சனைக்குரிய தீர்வு தொடர்பாக சர்வதேச சமூகத்திடம் முன்வைக்கப்பட்ட உறுதி மொழிகள் நிறைவேற்றப்படவில்லை. தேசத்திற்கு மகுடம் என்ற அபிவிருத்திக்கு முக்கியத்துவம் கொடுக்கும் இந்த அரசாங்கம் தேசிய பிரச்சினையான இனப்பிரச்சினைக்கு தீர்வை வழங்க இன்னமும் தயார் இல்லை. பௌத்த சிங்கள பேரினவாதம் அதற்கு தடையாக உள்ளது. இதனை சர்வதேசம் சமூகம் தற்போது புரிந்துள்ளது. இப்படியான சூழ்நிலையிலே கிழக்கு மாகாண சபை கலைக்கப்பட்டு தேர்தலுக்கான அறிவிப்பும் வெளியாகியுள்ளது. இந்த தேர்தலை கடந்த மாகாண சபை தேர்தலுடன் ஒப்பிட முடியாது. முதற்தடவையாக தமிழ் மக்களின் பிரதான கட்சியான தமிழ் தேசிய கூட்டமைப்பு போட்டியிடுவதால் கிழக்கு மாகாண தமிழ் மக்கள் வழங்கவிருக்கும் தீர்ப்பை சர்வதேச சமூகம் எதிர்பார்க்கின்றது என்பதை நாம் புரிந்து செயற்பட வேண்டும். இந்த தேர்தலில் தமிழ் தேசிய கூட்டமைப்பு தமிழ் மக்களின் பலமான ஆதரவை பெறச் செய்வதன் மூலமே யுத்தம் முடிந்தாலும் தமிழ் மக்களின் போராட்டம் இன்னமும் முற்றுப் பெறவில்லை என்பதை சர்வதேச சமூகத்திற்கும், பௌத்த பேரினவாத சக்திகளுக்கும் செய்தியாக எடுத்துரைக்க முடியும். வட கிழக்கு இணைந்த தாயகம் தமிழ்பேசும் மக்களின் தாயகம், தமிழ் பேசும் மக்கள் தங்களை தாங்கள் சுயமாக ஆளவேண்டும்.சுயமான ஆளும் அதிகாரத்தை கொண்ட அரசியல் தீர்வொன்றை ஏற்பதற்கு சர்வதேச சமூகத்தின் உதவியை நாடியுள்ள இந்நேரத்தில் நாம் இந்த தேர்தலில் தமிழ் தேசிய கூட்டமைப்பை வெற்றிபெறச் செய்து எமது பலத்தை மேலும் வலுப்பெறச் செய்வோம். அப்படி அல்லாமல் ஐக்கிய மக்கள் சுதந்திர கூட்டமைப்புக்கு அல்லது அதன் உறுதிக் கட்சிகளுக்கோ எமது தமிழ் மக்கள் ஆதரவு வழங்கினால் அது எதிர்காலத்தில் எமக்கே பாதகமாக அமர்ந்துவிடும் என்பதை நாம் மறந்துவிடக்கூடாது என்றார்.


text: வணக்கம்! செவ்வாய் கிரகத்தைப்பற்றி நாம் இப்பதிவில் பார்க்கலாம். சோதிடத்தை பார்ப்பதே செவ்வாய் இருக்கின்றனவா என்று தானே ஜாதகத்தை கையில் எடுப்பார்கள். மக்களின் மத்தியில் மிகுந்த ஒரு தாக்கத்தை ஏற்படுத்தியது செவ்வாய் தோஷம் என்று சொல்லலாம். இன்றைய காலத்தில் செவ்வாய் தோஷத்திற்க்கு எல்லாம் அந்தளவுக்கு கவலைப்படுவதில்லை என்று நினைக்கிறேன். மக்களிடம் கொஞ்சம் தெளிவு இருக்கின்றது என்று தான் சொல்லவேண்டும். இந்த காலத்தில் செவ்வாய்தோஷத்திற்க்கு அதிகம் பயப்படுவதில்லை என்று சொல்லுவது எதற்க்கு என்றால் நம்ம ஆளுங்க அதிகம் காதல் திருமணம் செய்கிறார்கள். அதோடு மட்டும் இல்லாமல் வீட்டில் உள்ள பெரியவர்களும் ஜாதகத்தை எடுத்துக்கொண்டு செல்வதும் குறைகிறது. திருமணம் முடிந்தவுடன் எப்படியும் தனிக்குடித்தனம் போய்விடுவார்கள். தனியாக தானே இருக்கபோகின்றார்கள் நமக்கும் அவர்களுக்கும் எந்த பிரச்சினையும் இல்லை என்று நினைப்பதால் தான். தனிக்குடித்தனம் செல்லும் தம்பதினர்களிடம் இந்த செவ்வாய்தோஷம் கடுமையாக வேலை செய்துவிடும். அதாவது இருவருக்குள்ளும் கடுமையான சண்டை சச்சரவுகளை உருவாக்கி அது முற்றிவிடும். விவகாரத்து வரை செல்ல வைப்பது செவ்வாய் தோஷத்தால் நடக்கிறது. செவ்வாய் தோஷம் இருந்தால் இருவரையும் செவ்வாய்கிழமை விரதம் இருக்க சொல்லுங்கள். பொறுமையாக இருக்கவேண்டும் என்று சொல்லுங்கள். அதோடு அவர்களை தனிக்குடித்தனம் செல்ல சொல்லாதீர்கள். காதல் கல்யாணத்தில் இது வேலை செய்யவில்லையா என்று கேட்காதீர்கள். அங்கும் இது நடக்கிறது. காதல் திருமணம் செய்ய வைப்பதே செவ்வாய் தோஷம் தான். அன்புடன் ராஜேஷ்சுப்பு


செல்லமுத்து குப்புசாமி: November 2010 உயிரோசைக்கு எழுதியது தமிழில் வலைப்பதிவர்களின் உலகம் ஒரு தனி உலகம். சாதி, அரசியல், ஆரிய-திராவிடச் சண்டைகள், ஈழம், பொதுவுடமை, சமையல், வெட்டிப் பேச்சு என அங்கே அலசப்படாத சங்கதிகளே இல்லை. கடந்த ஐந்து ஆண்டுகளில் வலைப்பதிவுகள் அடைந்திருக்கும் எண்ணிக்கைப் பெருக்கமும், அவை இணையமும் நேரமும் இலகுவாகக் கிடைக்கிற வாசகர்களுக்குத் தீனி போடும் ரீதியும் நிச்சயம் கவனிக்கத் தக்கது. நினைத்த கருத்தை தெளிவாகப் பதிவு செய்யக் கூடிய கட்டற்ற சுதந்திரம் அவர்களுக்கு உண்டு. எதை வேண்டுமானாலும், யாரைப் பற்றி வேண்டுமானாலும் போகிற போக்கில் எழுதி விடலாம் என்பதாலும், மரபு ஊடகத்தினைச் சார்ந்திராமல் தன்னிச்சையாக இயங்க இயலும் என்பதாலும் மரபு ஊடகத்தினர் ஒரு மூன்றாந்தர கண்ணோட்டத்துடனேயே வலைப்பதிவர்களைக் கருதுவதுண்டு. பெரும்பாலான இலக்கியவாதிகளும், மரபு ஊடகத்தினரும் அவர்களை ஒரு பொருட்டாகவே மதிப்பதில்லை. இப்படிப்பட்ட சூழலில், வலைப்பதிவினருக்கு ஒரு முக்கியமான அங்கீகாரம் என்று கருதக் கூடிய நிகழ்வு கடந்த வாரம் நடந்த்து. தனது மந்திரப் புன்னகையை வலைப்பதிவர்களுக்காக சிறப்புக் காட்சி மூலம் திரையிட்டுக் காட்டும் ஏற்பாட்டை செய்திருந்தார் இயக்குனர் கரு.பழனியப்பன். இந்நிகழ்வு ஒற்றை நிகழ்வாக அமையப் போகிறதா அல்லது தமிழ் ஊடகப் பரிணாமப் படிநிலை மாற்றத்தின் துவக்கமாக அமையப் போகிறதா என்பதை வருங்காலம் தீர்மானிக்கும். எனினும் மரபு ஊடகங்களும், சில இணைய இதழ்களும் கரு.பழனியப்பன் வலைப்பதிவர்களுக்குத் தந்த அங்கீகாரத்தை ஜீரணிக்க முடியாமல் போனதை தட்ஸ்தமிழ் பிரதிபலிக்கிறது. ”வலைப்பூ எனப்படும் பிளாக் எழுதுவது இன்று ஒரு பேஷனாகவே மாறிவிட்டது. தெரிந்ததையெல்லாம் மொழி, இலக்கணம், நடை எதைப் பற்றியும் கவலைப் படாமல் எழுதித் தள்ளலாம் என்ற வசதி, எல்லோரையுமே ஒரு முறை எழுதிப் பார்க்கத் தூண்டியுள்ளது வலையுலகில்” ஊடகங்களின் வளர்ச்சி மட்டுமல்ல, இருப்பும் கூட ஒன்றோடொன்று தொடர்புடையது என்ற எதார்த்தம் ஏனோ இன்றைக்கும் கூட பலருக்கும் ஒப்ப முடியாமல் உள்ளது. சரி, விசயத்துக்கு வருவோம். மந்திரப் புன்னகை வழக்கமான தமிழ் சினிமாவில் இருந்து வேறுபட்ட ஒரு படம். இயக்குனரின் முந்தைய படங்களான ’பார்த்திபன் கனவு’ மற்றும் ’பிரிவோம் சந்திப்போம்’ச் ஆகியவற்றைப் போலவே இதுவும் கவித்துவமான ஒரு படைப்பாக இருக்குமென்ற எதிர்பார்ப்பு வீண் போகவில்லை. திறமையான, அதே நேரம் திமிரான ஒரு ஆர்க்கிடெக்ட். புல்லெட் ஓட்டிச் சுற்றுகிறான். வேலை செய்கிறவன் கூளைக் கும்பிடு போட மாட்டான் என முதலாளியால் ஏற்றுக்கொள்ளப்படுகிற பாத்திரம். இஷ்டம் போல மதுவையும், மாதுவையும் துய்க்கும் வெளிப்பார்வைக்கு கரடுமுரடான இளைஞனான அவன் பல காமம் கடந்த பிறகு ஒரு காதலைக் காண்கிறான். அவனது பலம் மற்றும் பலவீனத்தை அறிந்து அவள் முழுமையாக ஏற்றுக்கொள்கிறாள். எந்த உறவையுமே மனதுக்கு அருகில் நெருங்க விடாத அவன் அவளை மட்டும் நெருங்க விடுகிறான். அடிக்கடி தன் தாயை நினைவுபடுத்தும் அவளுக்காக குடிப் பழக்கத்தை விடுகிறான். திருமணம் செய்துகொள்ளத் தீர்மானிக்கிறார்கள். “உன்னை மாதிரி ஒருத்தனுக்கே நல்ல பொண்ணு கிடைக்குதுன்னா, நல்ல பையனுக்கெல்லாம் என்ன மாதிரி பொண்ணு கிடைக்கணும்? எனக்கென்னவோ அவளும் உன்னை மாதிரியே இருப்பாளோனு தோணுது. ஏனா கல்யாணதுக்கு அப்புறம் நீ கண்டுக்க மாட்டே பாரு. It is a marriage of convenience” என்று அவனது அப்பா அவனை எச்சரிக்கிறார். அவர் சொன்னது போலவே அவள் சீமான் ஒருவனோடு சொகுசுக் காரில் ஏறிச் சென்று நட்சத்திர விடுதி அறையில் கூடிக் குலவுகிறாள். அதைக் கண்டு அவன் அதிர்ச்சியடைகிறான். ”நீ மட்டும் எப்படி வேண்டுமானாலும் இருக்கலாம். அவள் இருக்க்க் கூடாதா?” என்ற சமத்துவச் சிந்தனைகளுக்கெல்லாம் அப்பாற்பட்டு அவள் தன்னிடம் உண்மையைச் சொல்லாமல் மறைத்து விட்டாள் என்ற ஆத்திரமே மேலிடுகிறது. அவளை அடித்துக் கொன்று விடுகிறான். போலீசில் சென்று தானே சரணடைகிறான். இதற்குப் பிறகுதான் தெரிய வருகிறது எல்லாமே மாயை என்பது. திரைக் கதைக் குடைக்குள் மழை வந்து மிரட்டுகிறது. அதாகப்பட்டது அவள் இன்னொருவனோடு கூடியிருந்தது, அவளை இவன் கொலை செய்து விட்டது எல்லாமே அவனே செய்து கொண்ட கற்பனை. அடிக்கடி அப்பாவோடு பேசுவது கூட அப்படி ஒரு பிரமையே. தான் சின்ன வயதில் மிகவும் நேசித்த அம்மா அப்பாவின் நண்பனோடு ஓடிப் போனதும், அவனது அப்பா அதைத் தாங்க முடியாமல் தன்னை மாய்த்துக்கொண்டதும் அவனை வெகுவாகப் பாதித்திருக்கிறது. அதன் பிறகு தனக்கென தனியொரு உலகத்தில் வாழ்கிறான். யாரையும் மனதளவில் நெருங்க விட்டதில்லை. அடிக்கடி அவனைப் பார்க்க வரும் அப்பாவோடு பேசிக்கொள்கிறான். நாயகனின் பிரச்சினை தெரிந்தும் அவனைத் தன் அன்பால் பராமரித்து இயல்பு நிலைக்குத் திருப்பி விடலாம் என்று விடாமல் காதலிக்கிறாள் நாயகி. அவனோ அவளை வெறுப்பது போல நடித்தால் வேறு ஒருவனை அவள் கல்யாணம் செய்துகொள்வாள் என நினைக்கிறான். கடைசியில் ஒன்று சேர்ந்து விடுகிறார்கள். கதை என்னவோ இவ்வளவுதான். ஆனால் திரைக்கதையில் வெகுவாக உழைத்திருக்கிறார்கள். அதைக் காட்டிலும் படத்தின் மிகப் பெரிய பலம் வசனங்கள். மனதில் நிற்க்க் கூடிய வசனங்கள் கரு.பழனியப்பன் படங்களின் சிறப்பு. பார்த்திபன் கனவு படத்தில் மணிவண்ணன் ஒரு பெண்ணுக்கு உதவுவார். அப்போது உடன் இருப்பவர் தவறாக கண்ணோட்டத்துடன் ஏதோ சொல்லும் போது, “ஒரு வயசுல எந்தப் பொண்ணப் பாத்தாலும் அம்மா மாதிரியே தெரியும். ஒரு வயசுல பொண்டாட்டி மாதிரியே தெரியும். ஒரு வயசுல மகள் மாதிரியே தெரியும். இந்தப் பொண்ணைப் பாக்கும் போது எனக்கு மக மாதிரித்தான் தெரியுது” என்று பேசுவது போல ஒரு வசனம் வரும். முதுமையின் விளிம்பில் இருந்த என் தாத்தா பார்த்து நெகிழ்ந்த வசனம் அது. பழனியப்பன் இலக்கியப் பரிட்சயம் உள்ளவர் என்பதும், அவருக்கு உலகலாவிய பார்வை உண்டு என்பதும் அவரது படங்களில் பிரதிபலித்துள்ளது. இந்தப் படத்திலும் பல காட்சிகள்/வசனங்கள் அதற்குச் சான்று பகர்கின்றன. • பெண்களுக்கு வேண்டியது அன்பான வார்த்தைகளும், சின்னச் சின்ன அங்கீகாரங்களும். கதாநாயகனின் அம்மா ஓடிப் போவதற்கு முன்பு ஒரு சில ஃபிளாஸ்பேக் காட்சிகளில் இதை நுட்பமாகக் காட்டியிருக்கிறார்கள். • நான் ஃபர்ஸ்ட் நைட் முடிஞ்ச உடனே அந்த ஸ்கூல்ல போய் அப்ளிகேஷன் வாங்கிட்டேன் – சந்தானம் • கல்யாணம் பண்ணிக்க்கிட்டு தீபாவளிக்கும், பொங்கலுக்கும் கடை கடையா ஏறி இறங்கி ஷாப்பிங் செய்யற லட்சிய வாழ்க்கைய வாழுங்க – ஆரம்ப கட்டத்தில் நாயகன் சொல்வது • மனநிலைச் சிக்கல் உடையவன் என்பது பார்வையாளர்களுக்கு வெளிப்படும் தருணத்தில் ஒன்றுக்கொன்று தொடர்பில்லாமல், ஆனால் இடைவிடாமல், பேசும் வசனங்களை - மனசுல நினைக்கறதையெல்லாம் பேசுவதாக இருந்தால் இன்னைக்கு போதாது என்று டாக்டர் கூறுவது – ரசிக்க முடிகிறது. நக்சலைட்டுகளை துப்பாக்கி ஏந்திய காந்தி என்று அருந்த்தி ராய் வர்ணித்ததை துணிச்சல் என்று பாராட்ட முடிகிறது இவர்களால். • தன் பொண்டாட்டி மேல நம்பிக்கை இல்லாதவந்தான் அடுத்தவன் பொண்டாட்டியை தப்பா பேசுவான் – பிளாஷ்பேக்கில் பக்கத்து வீட்டு தாத்தாவிடம் அப்பா பேசுவது • பார்க்கில் அப்பாவுடன் வாக்கிங் போகும் போது நாயகன் செய்யும் அறிவுப்பூர்வமான தர்க்கம் ஆரோக்கியமான அப்பா-மகன் உறவு இப்படி இருந்தால் நன்றாக இருக்கும் என்பதற்கு உதாரணம். • கதாநாயகனிடம் அடிக்கடி வந்து போகும் கால்கேர்ள் புரோக்கரிடம் சொல்கிறாள்: “இனி மேல் கதிர் கூப்பிட்டா என்னை அனுப்பாதே. அவரைக் கல்யாணம் பண்ணிக்கிட்டா என்னன்னு ஒரு நிமிசம் தோணுச்சு. அது அவருக்கும் நல்லதில்லை. எனக்கும் நல்லதில்லை” • மருத்துவனையில் இருக்கும் கதிரைப் பார்க்க கால்கேர்ள் வரும் போது, “உடம்புல இளமை இருக்கும் போது போய் சம்பாதிக்கிற வழியப் பாரு. அத விட்டுட்டு ஆப்பிள், ஆரஞ்சுனு வாங்கி வந்து சீன் போடாதே” என்று காயப்படுத்தி திருப்பி அனுப்புகிறான். அவள் வெளியே போகும் போது நாயகியைப் பார்த்து, “எனக்குத் தெரிஞ்ச அளவுக்கு உனக்கு ஆம்பிளைகளைத் தெரியாது. உனக்கு இவன் ஒத்து வர மாட்டான். வேற நல்ல பையனா பாத்து கல்யாணம் செஞ்சுக்கோ” என்று அட்வைஸ் செய்கிறாள். அதற்கு நாயகி சொல்லும் பதில் பாக்யராஜ் படங்களை நினைவுபடுத்துகிறது. “உனக்கு எத்தனை ஆம்பிளைகளத் தெரியும்? ஒரு 500? அத்தனை ஆம்பிளைகளைத் தெரிஞ்ச உனக்கே கதிரை மட்டுந்தான் ஆஸ்பிட்டல் வந்து பாக்கணும்னு தோணுச்சு. எனக்கு கதிரை மட்டுந்தான் தெரியும்” என்ற அவளது பதில் பெண்களுக்கு நிச்சயம் பிடிக்கும். • ”இந்த உலகத்துல கோபம் தாங்க முடியாதவங்க இருக்கலாம். அநியாயம் தாங்க முடியாதவங்க இருக்கலாம். வலி தாங்க முடியாதவங்க இருக்கலாம். ஆனா அன்பைத் தாங்க முடியாதவங்க இருப்பாங்களா? நீ அன்பைத் தாங்க முடியாதவனா இருக்கியே! நீ ரொம்ப பாவம் கதிர்” என்ற கிளைமேக்ஸ் வசனம் நெகிழ்ச்சி. தான் மிகவும் நேசித்த அம்மா தன்னை விட்டுப் போன பிறகு யாரையுமே ஏற்றுக்கொள்ளாத கதிர், தன் அம்மாவை நினைவுபடுத்துகிற நாயகியும் எங்கே யாருடனாவது ஓடி விடுவாளோ என்ற பயத்தில் அவளை ஏற்றுக்கொள்ளாமலே இருந்தவன், அந்த நெகிழ்ச்சியில் இளகுகிறான். • அதைக் காட்டிலும் 2010 இல் தமிழ்த் திரைப்படம் ஒன்றின் நாயகன் பழனியப்பன் என்ற பெயர் தாங்கி துணிச்சலாக நடிக்க முடிந்திருப்பது என்னைப் பொருத்த மட்டில் ஆரோக்கியமான ஒரு செய்தி. • படம் துவங்கும் போது புகை பிடிப்பது மற்றும் மது அருந்துவதற்கு ஒரு டிஸ்கிளைமர் போடுவார்கள். இவர்கள் கூடவே கள்ளுண்ணாமை அதிகாரத்தில் (தப்பேன்றால் தமிழாசிரியர்கள் மன்னிக்க) ஒரு குறளையும் எடுத்துப் போட்டுக் காட்டுகிறார்கள். • மந்திரப் புன்னைகையில் சண்டைக் காட்சியே இல்லை என்பது எனக்கு மிகவும் பிடித்த ஒரு சங்கதி. ஒரு விறுவிறுப்பான மனதைத் தொடுகிற நாவலை வாசிப்பது அல்லது உயர்தர மலையாளப் படம் பார்ப்பது போன்றதொரு உணர்வு ஏற்படுகிறது. • குறிப்பிட்டுச் சொல்ல வேண்டிய ஒரு பிளஸ் தம்பி ராமையா. மனிதர் நகைச்சுவையிலும், குணச்சித்திர நடிப்பிலும் கலக்குகிறார். மைனாவிற்குப் பிறகு இதிலும் அவருக்கும் முக்கியமான பாத்திரம். குறை கண்டுபிடிப்பது என்று முடிவு செய்தால் எதிலும் எப்படியும் குற்றம் காணலாம். இந்தப் பட்த்தில் பலவீனம் என்று சொன்னால் விரசமான ஓரிரு காமெடி சீன்கள் - கிளி செத்துப் போச்சென்று கிண்டல் செய்வது. மேலும், ’பார்த்திபன் கனவு’ பட்த்தைப் போல இதில் பாடல்கள் எல்லாமே மனத்தில் நிற்கவில்லை. கேட்கக் கேட்க பிடிக்குமோ என்னவோ. இன்னொரு பலவீனம் இதற்கு முன்பே ’குடைக்குள் மழை’ வெளி வந்த்து. அதற்கு எந்த வகையிலும் கரு.பழனியப்பன் பொறுப்பல்ல என்பதால் மன்னித்து விடலாம். சென்சாரில் வசனங்கள் குறிப்பிட்டுச் சொல்லக் கூடிய அளவில் தணிக்கை செய்யப்பட்டிருக்கின்றன. கரு.பழனியப்பனின் முந்தைய படங்களோடு ஒப்பிட்டால் இது அதிகம்தான் என்றாலும், கதையில் தீவிரம் மற்றும் பாத்திரத்தின் மூர்க்கம் காரணமாக அவை அமைக்கப்பட்டிருக்கலாம். பட்த்தின் பல காட்சிகள் உண்மையா அல்லது நாயகனின் பிரமையா என்று புரியவில்லை. உதாரணமாக ஊரில் படுக்கையில் கிடக்கும் பாட்டியைப் பார்க்கப் போவது உள்ளிட்ட காட்சிகள். அவற்றை ரசிகர்களின் யூகத்திற்கே விட்டு தியேட்டரில் உட்கார்ந்து யோசிக்க வைப்பதற்காக இருக்குமென்று தேற்றிக்கொண்டேன். சிறப்புக் காட்சி இடைவேளியின் போது கரு.பழனியப்பனிடம் உரையாடுகையில் தொடர்ந்து நடிப்பதாக உத்தேசமா என்று கேட்டேன். அதை நீங்கதான் சொல்லணும் என்றார். ஒரேயொரு படத்தில் நடித்ததை வைத்து உறுதியாகச் சொல்ல முடியவில்லை. சொல்லப் போனால் இது இயக்குனர்களின் சீசன். மிஷ்கினின் நந்தலாலா, கெளதமனின் மகிழ்ச்சி, சுந்தர்.சியின் நகரம் என எங்கு நோக்கினும் இயக்குனர் நடித்த படங்கள். தமிழ் திரையுலகில் இயக்குனர்கள் நடிப்பது ஒன்றும் புதிதல்ல. கடந்த ஏழு ஆண்டுகளில் 55 இயக்குனர்கள் கோடம்பாக்கத்தில் அரிதாரம் பூசியதாக ஒரு கட்டுரையில் வாசிக்க நேர்ந்த்து. ஆனால் அனைத்து இயக்குனர்களும் வெற்றிகரமான நடிகராக முடிவதில்லை என்பதே எதார்த்த நிலை. ஒரு கதையைத் தீர்மானித்த பிறகு அதற்கேற்ற நடிகரைத் தேர்ந்தெடுக்க முடியாமல் போகும் பட்சத்தில் தானே நடிக்க வேண்டிய கட்டாயத்திற்கு சில இயக்குனர்கள் ஆளாகிறார்கள். மந்திரப் புன்னகையில் கூட வேறு நடிகர்கள் யாரும் ஒப்புக்கொள்ளாததால் இயக்குனரே நடிக்க வேண்டிய நிலை ஏற்பட்டது என அறிகிறோம். ஆனால் மந்திரப் புன்னையில் கரு.பழனியப்பன் ஒரு நடிகராக ஏற்படுத்திய தாக்கத்தைக் காட்டிலும், இயக்குனராக ஏற்படுத்திய தாக்கமே அதிகமெனப் படுகிறது. தங்கர் பச்சான் இயக்கத்தில் சேரன் முதன்முறையாக நடித்த போது ஏற்பட்ட தாக்கம் கூட இதில் ஏற்படவில்லை. புள்ளியியலாளர்கள் மொழியில் சொன்னால், one sample may not perfectly reflect the population. தாவணிக் கனவுகள் காலத்தில் மிகை நடிகராகத் தோன்றிய பாரதிராஜாவை ரெட்டச் சுழியில் பார்க்கும் போது தமிழ் சினிமா இத்தனை நல்ல நடிகனை பயன்படுத்தத் தவறிவிட்டதே என்ற அங்கலாய்ப்பு ஏற்படுகிறது. பல வெற்றிப் படங்களை இயக்கிய மணிவண்ணன் பிறகாலத்தில் முழு நேர நடிகராக மாறி விட்டார். உண்மையில் இன்றைக்கு இயக்குனர் என்பதைக் காட்டிலும் நடிகராகவே அவர் அறியப்படுகிறார். இன்னொரு உதாரணம் சுந்தர்ராஜன். இயக்குனர்களே (கதாநாயக) நடிகர்களாக இருந்ததும், வெற்றி பெற்றதும் தமிழ் சினிமாவுக்கு புதிதல்ல. பாக்யராஜ், அவரது சிஷ்யப் பிள்ளைகள், டி.ராஜேந்தர் பல ஆண்டுகள் கோலோச்சியிருக்கிறார்கள். எஸ்.ஜே.சூர்யா ஒன்னொரு உதாரணம். சுந்தர்.சி இன்றைக்கு சி சென்டரிலும் ஏற்றுக்கொள்ளப்பட்ட நடிகர். ’மாயாண்டி குடும்பத்தாரில்’ நடித்தது எல்லாமே இயக்குனர்கள். ஆகவே கரு.பழனியப்பன் நடிப்பதிலோ, நடிக்காமல் இருப்பதிலோ பிரச்சினை இல்லை. அவருக்கு ஏற்ற கதையாக இருந்தால் சரி. சேரனின் ’மாயக் கண்ணாடி’ போல எதையாவது முயன்று தொலைக்காமல் இருக்க வேண்டும். கரு.பழனியப்பன் நடைமுறை மனிதர். அவருக்கே தெரியும். மற்றபடி மந்திரப் புன்னகை வித்தியாசமான முயற்சி என்பதில் மாற்றுக் கருத்தே கிடையாது; கூடவே வலைப்பதிவர்களுக்கான சிறப்புக் காட்சியும். at 5:39 AM 2 comments: நண்பர் உண்மைத் தமிழன் புண்ணியத்தில் ஒரு நல்ல படம் பார்த்தேன். அது குறித்து விரைவில் எழுத வேண்டும்.. Labels: சினிமா, வலைப் பதிவு


text: யாழ்ப்பாணத்தில் நேற்று கடையடைப்பும் பஸ்கரிப்பும் இடம்பெற்றிருந்தது. இதனால் பருத்தித்துறையில் இருந்து யாழ்ப்பாணத்திற்கான போக்குவரத்தும் துண்டிக்கப்பட்டிருந்தது. இந் நிலையில் உதயன் பத்திரிகை நிறுவனத்தில் நீண்டகாலமாக வேலை செய்யும் ஆறு பெண் ஊழியர்கள் அச்சத்தின் காரணமாகவும் போக்குவரத்து தடைப்பட்டிருந்ததாலும் நேற்று வேலைக்குச் செல்லவில்லை எனத் தெரியவருகின்றது. அவர்களது விபரங்கள் இன்று அவர்கள் வழமை போல் உதயன் பணிமனைக்கு பணியாற்றச் சென்ற போது அங்கு வைத்து உதயன் ஆசிரியர் மற்றும் நிர்வாகத்தரப்பு அவர்களை வேலைக்கு வர வேண்டாம் வீட்டே போங்கள் என தரக்குறைவான வார்த்தைகளால் ஏசி வேலையை விட்டு நிறுத்தியுள்ளனர். இதே வேளை இவர்களை தான் வந்து சந்திக்கும் வரைக்கு வேலையை விட்டு நிறுத்தி வைத்திருங்கள். நான் வந்து அவர்களிடம் கதைத்த பின்னரே வேலைக்கு அவர்களை மீண்டும் சேர்த்துக் கொள்வது பற்றி முடிவெடுப்பேன் என உதயன் முதலாளி சரவணபவன் தெரிவித்துள்ளாராம்.


முதல் பெளதிக விஞ்ஞானி காலிலியோ (Galileo Galilei) - (1564-1642) Monday, 01 February 2021 06:11\t- சி. ஜெயபாரதன்,B.E (Hons), P.Eng (Nuclear) Canada -\tஅறிவியல் “கடந்த நூற்றாண்டுகளில் தெரியாமல் மறைந்திருந்த பல மகத்தான காட்சிகளை, நான் மட்டும் முதலில் காணும்படி வாய்ப்பளித்த கடவுளின் பேரருளுக்கு அளவற்ற எனது நன்றியைக் கூறுகிறேன்”- காலிலியோ “பிரபஞ்சத்தை அது எழுதப்பட்ட பண்பாட்டுப் பங்களிப்புகளில் பழக்கமாகி அதன் மொழியைக் கற்பதுவரை நாம் வாசிக்க முடியாது. அது கணித மொழியில் எழுதப் பட்டுள்ளது. அதன் எழுத்துக்கள் எவையென்றால் கோணங்கள், வட்டங்கள் அவை போன்ற மற்ற வரைவியல் வடிவங்கள் (Geometrical Figures). அவை இல்லாமல் பிரபஞ்சத்தின் ஒரு சொல்லைக் கூட மனிதர் புரிந்து கொள்வது இயலாது.” - காலிலியோ Last Updated on Monday, 01 February 2021 06:20\tRead more...


text: ரோகில்லாப் போர் ரோகில்லாப் போர் (Rohilla War) என்பது 1773-74 காலகட்டத்தில் அவாத் (தற்கால உத்தரப் பிரதேசத்தில் உள்ளது) அரசின் நவாப் ரொகிலாக்களின் மீது படையெடுத்து அவர்களது கட்டுப்பாட்டிலிருந்த ரொகில்கண்ட் பகுதியைக் கைப்பற்றியதைக் குறிக்கிறது. ரோகில்கண்ட் ஆட்சியாளர் அபிஸ் ரகுமத் கான் மராட்டிய படையெடுப்பின் அச்சம் காரணமாக அவாத் நவாப்புடன் பாதுகாப்பு உடன்படிக்கை செய்து கொண்டார். ஆனால் அத்தகைய படையெடுப்பு ஏதும் நடைபெறவில்லை. நவாப் அதற்குரிய கட்டணத்தை தருமாறு வற்புறுத்தினார். ரகுமத் கான் காலதாமதம் செய்யவே பிரித்தானியக் கிழக்கிந்தியக் கம்பனியின் உதவியுடன் நவாப் ரேகில்கண்ட் மீது படையெடுத்து அப்பகுதியை தன் நாட்டுடன் இணைத்துக் கொண்டார். 1794ல் மீண்டும் ரொகில்லாக்களுடன் போர் ஏற்பட்டதால் இது “முதலாம் ரொகில்லாப் போர்” எனவும் அழைக்கப்படுகிறது.


கரோனா பரவலால் இந்தியா முழுவதும் ஊரடங்கு உத்தரவு பிறப்பிக்கப்பட்டுள்ளது. அத்தியாவசிய பொருட்கள் வாங்க மட்டும் தமிழக அரசு நேரம் ஒதுக்கி அந்த நேரத்தில் பொதுமக்கள் வெளியே வந்து வாங்கி செல்லலாம் எனக்கூறியுள்ளது. அதேநேரத்தில் பன், ரொட்டி, பிரட், பிஸ்கட் போன்றவற்றின் விலை தறுமாறாக உயர்ந்தள்ளது. அதுவும் குறிப்பிட்ட இடத்தில் மட்டுமே கிடைக்கிறது. இது பொதுமக்களை பெரிதும் அதிர்ச்சியடைய செய்துள்ளது. அதனைத் தொடர்ந்து திமுகவின் திருவண்ணாமலை தெற்கு மாவட்டத்தை சேர்ந்த மாவட்ட பிரதிநிதியும், முன்னாள் சேர்மனுமான ஸ்ரீதர் மகனின் மருத்துவமனை சார்பில், திருவண்ணாமலை நகரில் காந்திநகர் பழைய புறவழிச்சாலையில் உள்ள சுகஸ்தலா மருத்துமனை முன்பு, ஈசான்ய மைதானம் அருகில் உள்ள தனியார் ஹோட்டல் முன்பு, நகராட்சி மத்திய பேருந்து நிலையம் எதிரில் என 4 இடங்களில் தானியங்கி ரொட்டி, பன் விற்பனை மையம் ஏற்படுத்தப்பட்டுள்ளது. இந்த விற்பனை நிலையம் முற்றிலும் தானியங்கி முறையில் செயல்படும். பொதுமக்கள் அங்கிருக்கும் பெட்டியில் 30 ரூபாய் செலுத்திவிட்டு ரொட்டி அல்லது பன் பாக்கெட் எடுத்துச் செல்லும் வகையில் ஏற்பாடு செய்யப்பட்டுள்ளது. இதனை மாவட்ட ஆட்சியர் கந்தசாமி ஏப்ரல் 11ந்தேதி காலை தொடங்கிவைத்தார்.


source: CulturaX

text: இளநரை நீக்கும் இலந்தை இலை | நலம் | Health | tamil weekly supplements பசியில்லாமல் அவதிப்படுபவர்களும், செரிமானம் இல்லாமல் கஷ்டப்படுபவர்களும் இலந்தைப் பழத்தின் விதையை நீக்கி விட்டு, பழச்சதையுடன் மிளகாய், உப்பு சேர்த்து உலர்த்தி எடுத்துக்கொள்ளவும். இதை காலையும், மாலையும், 2 கிராம் அளவு சாப்பிட்டு வந்தால், செரிமான சக்தியைத் தூண்டி, நன்கு பசியை உண்டாக்கும். பெண்களுக்கு மாதவிலக்கு காலங்களில் ஏற்படும், உபாதைகளைக் குறைக்கவும், அதிக உதிரப்போக்கை தடுக்கவும், இலந்தைப் பழம் பயன்படுகிறது. கால்சிய சத்து, இலந்தைப் பழத்தில் அதிகம் இருப்பதால், எலும்புகளில் ஏற்படும் தேய்மானத்தைக் கட்டுப்படுத்தி, மெனோபாஸ் காலங்களில் ஏற்படும், சத்து இழப்புகளை ஈடு செய்யும். இலந்தை இலை ஒரு பிடி அளவு எடுத்து, அதனுடன், 6 மிளகு, 4 பூண்டு பல்லு சேர்த்து அரைத்து, மாதவிலக்கான முதல் மூன்று நாட்கள் உட்கொள்ள வேண்டும். இப்படி செய்து வந்தால், கருப்பை சம்பந்தப்பட்ட பிரச்னைகள் நீங்கி, வலி குறையும். கரு உருவாகும் வாய்ப்பும் ஏற்படும். இலந்தை இலையை மை போல் அரைத்து, பூசி வந்தால், தலையில் ஏற்படும் புழுவெட்டு நீங்கும். இலந்தை இலையின் சாறெடுத்து, அதனை உள்ளங்கை, உள்ளங்கால்களில் பூசி வந்தால், அதிக வியர்வை சுரப்பது கட்டுப்படும். இளநரையைப் போக்கும் தன்மை, இலந்தை இலைக்கு உண்டு. இதை நன்கு அரைத்து தலையில் தடவி, 10 நிமிடங்கள் வரை ஊற விட்டு அலசினால், இளநரை மாறும். மந்த புத்தியுள்ளவர்கள் இல்ந்தைப் பழத்தை தொடர்ந்து உண்டு வந்தால், மூளை புத்துணர்வு பெறும். ஒரு கைப்பிடி இலந்தம் பழத்தை ஒரு லிட்டர் தண்ணீரில் போட்டு, அரை லிட்டராக சுண்டும் வரை கொதிக்க விட்டு, தேன் அல்லது சர்க்கரை சேர்த்து, படுப்பதற்கு முன், அருந்தி வந்தால், மூளை புத்துணர்ச்சி பெறும். பற்கூச்சம், ரத்தக்கசிவுக்கு இலந்தையை மென்று தின்னலாம்.


ராஜபாளையம் அருகே 10-ம் வகுப்பு மாணவிக்கு பாலியல் தொல்லை: டிராக்டர் டிரைவர் கைது || 10th class student molestation arrested tractor driver in rajapalayam ராஜபாளையம் அருகே 10-ம் வகுப்பு மாணவிக்கு பாலியல் தொல்லை: டிராக்டர் டிரைவர் கைது பதிவு: ஜூலை 07, 2019 16:53 IST ராஜபாளையம் அருகே கண்மாய்க்கு அழைத்து சென்று 10-ம் வகுப்பு மாணவிக்கு பாலியல் தொல்லை கொடுத்த டிராக்டர் டிரைவர் கைது செய்யப்பட்டார். ராஜபாளையம் அருகே உள்ள கிறிஸ்துராஜ புரத்தில் அரசு மேல் நிலைப்பள்ளி உள்ளது. இங்கு அதே ஊரைச் சேர்ந்த மாணவி 10-ம் வகுப்பு படித்து வருகிறார். இவரை அதே பகுதியைச் சேர்ந்த டிராக்டர் டிரைவர் சுரேஷ்குமார் (வயது35) அவ்வப்போது தொந்தரவு செய்து வந்துள்ளார். இதற்கு பள்ளி உதவியாளர் கலா(40) உடந்தையாக இருந்துள்ளார். மாணவியின் வீடும், சுரேஷ்குமாரின் வீடும் அருகருகே உள்ளன. சம்பவத்தன்று சுரேஷ் குமார் மாணவியை தனது மோட்டார் சைக்கிளில் ஏற்றிக்கொண்டு பள்ளிக்கு அழைத்து சென்றார். ஆனால் அவர் பள்ளிக்கு செல்லாமல் ஊருக்கு ஒதுக்குப்புறமாக இருந்த கண்மாய்க்கு அழைத்து சென்றார். அங்கு வைத்து மாணவியை சுரேஷ்குமார் பாலியல் தொந்தரவு செய்ததாக தெரிகிறது. இதில் மாணவி அழுது அடம்பிடித்ததை பார்த்து பயந்துபோன சுரேஷ்குமார் அவரை அங்கேயே விட்டு விட்டு சென்று விட்டார். பின்னர் மாணவி தனியாக வீடு திரும்பினார். அலங்கோல நிலையில் வந்த மாணவியிடம் தாயார் கேட்டபோது மாணவி நடந்த சம்பவத்தை விளக்கினார். இதுகுறித்து மாணவியின் தாயார் ராஜபாளையம் அனைத்து மகளிர் போலீசில் புகார் செய்தார். இன்ஸ்பெக்டர் வனிதா வழக்குப்பதிவு செய்து விசாரணை நடத்தினார். பின்னர் டிராக்டர் டிரைவர் சுரேஷ்குமாரையும், பள்ளி உதவியாளர் கலாவையும் கைது செய்தார். மாணவி மருத்துவ பரிசோதனைக்கு அனுப்பி வைக்கப்பட்டார்.


சென்னை: கொரோனா வைரஸ 1de1 பரவுதலைத் தடுக்கும் பணியில் தன்னார்வலர்களாக செயல்படுவதற்கு பகுதிநேர ஆசிரியர்கள் விருப்பம் தெரிவித்துள்ளனர். இதுதொடர்பாக தமிழ்நாடு அனைத்து பகுதிநேர ஆசிரியர்கள் கூட்டமைப்பு சார்பில் கூறப்பட்டுள்ளதாவது: கொரோனா நோய் பரவலை தடுக்க பிரதமரும், முதல்வரும் எடுத்துவரும் நடவடிக்கைகள் பாராட்டுக்குரியவை. கொரோனா வைரஸ் பரவல் தடுப்புப் பணியில், தன்னார்வலர்களாக பணியாற்றுவதற்கு 12 ஆயிரம் பகுதிநேர ஆசிரியர்கள் விருப்பம் தெரிவித்துள்ளோம். எங்களின் சேவையை பள்ளிக் கல்வித்துறை பயன்படுத்திக் கொள்ள வேண்டும். தடையுத்தரவு காரணமாக, பள்ளிகள் நடக்காத சூழலில், பகுதிநேர ஆசிரியர்களுக்கு மார்ச் மாத சம்பளம் விரைவாக கிடைக்க முதல்வர் நடவடிக்கை எடுக்க வேண்டும். இதைப்போல், ஏப்ரல் மற்றும் மே மாதங்களுக்கான ஊதியத்தையும் தடையின்றி வழங்க முதல்வர் உத்தரவிட வேண்டும் என்று தெரிவிக்கப்பட்டுள்ளது. கார்ட்டூன் கேலரி


text: ஈரோடு மாநகராட்சியின் 1-வது மண்டல அலுவலகம் வீரப்பன்சத்திரத்தில் உள்ளது. இங்கு பில் கலெக்டராக பணியாற்றி வந்தவர் ஜெயகாந்தன் (35). கருங்கல்பாளையம் திருநகர்காலனியை சேர்ந்த முருகேசன் என்பவர் வீட்டு வரி மற்றும் குடிநீர் இணைப்பு ஆகியவற்றின் பெயரை தனது பெயரில் மாற்றம் செய்ய இந்த அலுவலகத்தில் விண்ணப்பித்திருந்தார். பெயர் மாற்றம் செய்ய ரூ.9,000 லஞ்சம் தர வேண்டும் என்று பில்கலெக்டர் ஜெயகாந்தன் கூறினாராம். அவ்வளவு பெரிய தொகை தன்னால் தர இயலாது என முருகேசன் கூறியதால், ரூ.5,000 தரும்படி ஜெயகாந்தன் கூறினாராம். இது குறித்து ஈரோடு லஞ்ச ஒழிப்பு பிரிவில் முருகேசன் புகார் செய்தார். லஞ்ச ஒழிப்புப் போலீஸார் தெரிவித்த ஆலோசனைபடி, ஈரோட்டில் உள்ள ஒரு ஹோட்டலில் ஜெயகாந்தனிடம், முருகேசன் ரூ.5,000-யை வெள்ளிக்கிழமை கொடுக்கும்போது ஜெயகாந்தனை போலீஸார் கைதுசெய்தனர். பின்னர் அவரை ஜீப்பில் ஏற்றிக்கொண்டு மண்டல அலுவலகத்துக்குச் சென்ற போலீஸார், அங்கு தனி அறையில் வைத்து 3 மணி நேரத்துக்கும் மேலாக விசாரணை நடத்தினர். அப்போது கணக்கில் வராத பணம், ஆவணங்கள் ஆகியவற்றை போலீஸார் பறிமுதல் செய்ததாக காவல்துறை வட்டாரங்கள் தெரிவித்தன.


text: மைத்திரி - மகிந்த தரப்புக்கு வெட்கமில்லை - விஜித ஹேரத் எம்.பி குற்றச்சாட்டு - Tamilwin #Vijitha Herath #Janatha Vimukthi Peramuna #Gotabhaya Rajapaksa #Sainthamaruthu #Presidential Election 2019 #Maithripala Sirisena #Mahinda மைத்திரிபால சிறிசேன ஜனாதிபதியாக பதவி வகித்த போது ராஜபக்சவினர் மீது சுமத்திய குற்றச்சாட்டுக்களுக்கு அமைய அவருக்கு மாத்திரமல்ல ராஜபக்சவினருக்கும் எந்த வெட்கமும் இல்லை என்பது தற்போது உறுதியாகியுள்ளதாக மக்கள் விடுதலை முன்னணியின் நாடாளுமன்ற உறுப்பினர் விஜித ஹேரத் தெரிவித்துள்ளார். மக்கள் விடுதலை முன்னணியின் தலைமையகத்தில் இன்று நடைபெற்ற செய்தியாளர் சந்திப்பில் அவர் இதனை கூறியுள்ளார். தாமரை கோபுரத்தை நிர்மாணித்த போது ராஜபக்சவினர் 200 கோடி ரூபாயை கொள்ளையிட்டுள்ளதாக தாமரை கோபுரத்தை திறந்து வைக்கும் சந்தர்ப்பத்தில் கூறிய மைத்திரிபால சிறிசேன, தற்போது மகிந்த ராஜபக்சவுடன் இணைந்துக்கொண்டுள்ளார். இதனடிப்படையில் தாமரை கோபுரத்தில் கொள்ளையிட்ட தரப்பும், குற்றம் சுமத்திய தரப்பும் ஒரு மேடையில் இணைந்துள்ளனர். பொதுத் தேர்தலில் சிங்கள மக்களின் வாக்குகளை இலக்கு வைத்தே சாய்ந்தமருது நகர சபையாக அறிவிக்கப்பட்ட வர்த்தமானி அறிவித்தல் இரத்துச் செய்யப்பட்டுள்ளது. பொதுத் தேர்தலின் பின்னர் அந்த நகர சபை கட்டாயம் உருவாக்கப்படும். ஜனாதிபதித் தேர்தலில் சாய்ந்தமருது நகர சபையை காட்டி ராஜபக்சவினர் முஸ்லிம்களின் வாக்குகளை பெற்றுக்கொண்டனர். தற்போது சிங்கள மக்களின் வாக்குகளை பெறவும் அதனையே பயன்படுத்தகின்றனர் எனவும் விஜித ஹேரத் குறிப்பிட்டுள்ளார்.


text: சிறிலங்கா அரசாங்கத்தின் கடும் எதிர்ப்புக்கு மத்தியில் ஐ.நா மனித உரிமைச் சபையில் திரையிடப்பட்ட சனல்-4 தொலைக்காட்சியின் ‘போர் தவிப்பு வலயம்’ ஆவணப்படம், பார்வையாளர்கள் மத்தியில் கடும் அதிர்வலைகளை ஏற்படுத்தியிருந்தது. அத்தோடு பெருத்த வரவேற்பினையும் பெற்றுள்ளதாக ஜெனீவாவில் இருந்து நாடுகடந்த தமிழீழ அரசாங்கப் பிரதிநிதிகள் தெரிவித்துள்ளனர். ஏலவே வெளிவந்திருந்த இந்த ஆவணப்படத்தின் முன்னோட்ட காட்சிகளும், ஒளிப்படங்களும் பெரும் எதிர்பார்ப்புகளை பல்வேறு மட்டங்களில் ஏற்படுத்தியிருந்தமை சிறிலங்கா அரசாங்கத்துக்கு கடும் நெருக்கடியினை ஏற்படுத்தியிருந்தது. இந்நிலையில் இன்று வெள்ளிக்கிழமை அனைத்துலக மன்னிப்பு சபை, மனித உரிமைகள் கண்காணிப்பகம் மற்றும் சனல்-4 தொலைக்காட்சியின் ஏற்பாட்டில் ஐ.நா மனித உரிமைச்சபை வளாகத்தின் 23ம் மண்டபத்தில் திரையிடப்பட்டிருந்தது. ஐ.நா மனித உரிமைச் சபையில் மையங்கொண்டுள்ள பல்வேறு நாடுகளது பிரதிநிதிகள், இராஜதந்திரிகள், மனித உரிமைச் செயற்பாட்டாளர்கள், ஐ.நா அதிகாரிகள், ஊடகவியலாளர்கள் என பல்வேறு தரப்பினைச் சேர்ந்த 300 பேருக்கும் மேற்பட்டவர்கள் அரங்கு நிறைத்திருந்தனர் நா.தமிழீழ அரசாங்கத்தின் ஐ.நா மனித உரிமைச்சபை ஓருங்கிணைப்பாளர் சுகிந்தன் முருகையா அவர்கள் தெரிவித்துள்ளார். சிறிலங்கா அரசாங்கத்தின் பணிப்பின் பேரில் 2008ம் ஆண்டு வன்னியில் இருந்து ஐ.நா பணியாளர்கள் வெளியேறுகின்ற காட்சிகளுடன் விரிகின்ற ஆவணப்படமானது சிறுவன் பாலசந்திரனின் படுகொலையுடன் நிறைவு காண்கின்றது. திரையிடலுக்கு முன்னதாக கருத்துரைத்திருந்த இந்த ஆவணப்படத்தின் இயக்குனர் callum macrae அவர்கள், தான் ஓர் ஊடகனாக நடந்தேறிய மனித உரிமை மீறல்கள் குறித்த பதிவுகளை செய்திருப்பதானது தொழில் தர்மமே அன்றி சிறிலங்கா அரசுடனான தனிப்பட்ட பகை நிமிர்தம் அல்ல எனத் தெரிவித்துள்ளார். திரையிடலினைத் தொடர்ந்து கருத்துப் பரிமாற்றம் தொடர்பில் இந்தியாவில் இருந்து ஜெனீவா சென்றுள்ள நா.தமிழீழ அரசாங்கத்தின் ஐ.நா மனித உரிமைச் சபை வளஅறிஞர் குழுப்பிரதிநிதி பேராசிரியர் பொல் நியூமன் அவர்கள் தெரிவிக்கையில் : இதில் பிரதானமாக முன்னாள் ஐ.நா அதிகாரி கோல்டன் வைய்ஸ் ஐ.நா நிபுணர் குழுப் பிரதிநிதி யாஸ்மின் சுக்கா ஆகியோர் கருத்துரைகளை வழங்கியிருந்தனர். மனித உரிமை அமைப்புக்கள் – ஊடகங்களை என சர்வதேசத்தின் பிரசன்னத்தினை வெளியேற்றிவிட்டு நடத்தப்பட்ட யுத்தம் இதுவென கருத்துரைந்திருந்த யாஸ்மின் சுக்கா அவர்கள் ஓரு குழந்தை மேல் யாராவது போரை நடத்துவார்களா சிறுவன் பாலசந்திரனின் படுகொலை தொடர்பில் தெரிவித்திருந்தார். ஜெனீவாவுக்கான சிறிலங்காவின் தூதுவர் ரவிநாத் ஆரியசிங்கவுக்கு கருத்துக்களை பதிவு செய்வதற்கு வாய்ப்பு வழங்கப்பட்டபோது வழமைபோல் இந்த ஆவணப்படத்தினை முற்றாக நிராகரித்திருந்ததோடு சிறிலங்காவுக்கு களங்கம் ஏற்படுத்துகின்ற முயற்சி இதுவென குற்றஞ்சாட்டியிருந்தார். கருத்துப்பரிமாற்றத்தின் நிறைவில் மனித உரிமைக் கூட்டத் தொடரில் பங்கெடுத்திருக்கும் அனைவரும் போரினால் பாதிக்கப்பட்டு மக்களின் குரலாக ஒலிப்போம் என கூட்டாக அறைகூவல் விடுத்திருந்தனர். 79 total views, 1 views today


பக்கம் 8»உலகப் புகழ்பெற்ற கல்லீரல் மாற்று அறுவை மருத்துவர் ரேலாவின் மருத்துவ சேவை தொடர்கிறது டாக்டர் ரேலா இன்ஸ்டிடியூட் மருத்துவ மய்யம் சிறந்தோங்க வாழ்த்துகள்! தி.மு.க. தலைவர் தளபதி மு.க.ஸ்டாலின் தொடங்கி வைக்கிறார் தமிழர் தலைவர் ஆசிரியரை டாக்டர் ஜெகத்ரட்சகன், டாக்டர் முகம்மது ரேலா வரவேற்கின்றனர் (சென்னை, 12.9.2018) சென்னையில் உள்ள டாக்டர் ஜெகத்ரட்சகன் அவர்களை நிறுவனராகக் கொண்டு இயங்கும் பாரத் மருத்துவ நிகர்நிலைப் பல்கலைக் கழகத்தின் ஆதரவோடு, உலகப் புகழ்பெற்ற கல்லீரல் அறுவை சிகிச்சை நிபுணர் டாக்டர் ரேலா பெயரில் தொடங்கப்பட்டுள்ள டாக்டர் ரேலா இன்ஸ்டிடியூட் மற்றும் மருத்துவ மய்யம் புகழ்பெற்ற உலகப் பன்னாட்டு மய்யமாக சிறந்தோங்க வாழ்த்துகளைத் தெரிவித்து திராவிடர் கழகத் தலைவர் தமிழர் தலைவர் ஆசிரியர் கி.வீரமணி அவர்கள் விடுத்துள்ள அறிக்கை வருமாறு: 1920 களில் மனித வாழ்வு சராசரியாக 23 அய்க்கூட தாண்ட வில்லை. இப்போதோ, (67 முதல் 70 வயது வரை இந்தியச் சராசரி வயது) உயர்ந்திருக்கிறது! இதற்குக் காரணம் மருத்துவ அறிவியல் தொழில்நுட்ப வளர்ச்சியே! முன்பு உடலின் உறுப்புகள் முதுமையாலோ, விபத்தாலோ பழுத டைந்தால் ஆயுள் முடிந்துவிடும் - உயிரைக் காப்பாற்ற முடியாது! ஆனால், இப்போது மருத்துவ சாதனைகள் வியத்தகு வகையில் வளர்ந்துள்ளன. மருத்துவத்தின் வளர்ச்சி உடலின் எந்த உறுப்பு பாதிக்கப்படுகிறதோ, அதனை பழுது பார்த்துச் சரிப்படுத்துவது - அதன்மூலம் மனித ஆயுளை நீட்டுவது - கூட்டுவது - சாத்தியமாகி உள்ளது. மிகவும் பழுதடைந்த உறுப்பினை மாற்றி, மீண்டும் புது வாழ்வு தரும் அளவுக்கு நமது மருத்துவ மாமணிகளின் திறமையும், மருத்துவக் கருவிகளின் தொழில்நுட்பமும் நாளும் வளர்ந்தோங்கி, நோயாளிக்குப் புத்துயிர், புதுவாழ்வு தருவதாக அமைந்துள்ளது! உலகப் புகழ்பெற்ற டாக்டர் முகம்மது ரேலா உடல் உறுப்புகளில் மிகவும் சிறிய, ஆனால், முக்கிய உறுப்பு கல்லீரல் (Liver). அதனை அப்படியே மாற்றியும், திருத்தியும் செய்யும் மிகப்பெரிய சிறப்பு மருத்துவராக உலகப் புகழ்பெற்றவர் நமது பேராசிரியர் டாக்டர் ரேலா அவர்களாவார்கள். சுமார் 10 ஆயிரத்திற்கும் மேற்பட்ட கல்லீரல் மாற்று சிகிச்சையில் கின்னஸ்' சாதனையாளர் இவர்! மயிலாடுதுறையில் பிறந்த இவர் ஒரு ஆற்றலின் உறைவிடம்; ஆய்வின் ஊற்று; அகிலமும் பாராட்டும் தனித் திறமையான அறுவை சிகிச்சை செய்வதில், குறிப்பாக கல்லீரல் தொடர்பான உறுப்பு பற்றி பழுத்த அனுபவம் பெற்ற ஒப்பற்ற மருத்துவர். முன்பு அவர் பகுதி நாள் (மாதத்தில்) இலண்டன் மருத்துவமனை களுக்குச் சென்று மாற்று அறுவை சிகிச்சை செய்து பலருக்கும் புதுவாழ்வு தருபவர். பாரத் மருத்துவ நிகர்நிலைப் பல்கலைக் கழகத்தில் அவர்தம் பணி! சென்னைக்கு வந்தும், வெளிநாட்டுக்குச் சென்று வரும் இந்த மேதையை, நமது பாரத் மருத்துவ நிகர்நிலைப் பல்கலைக் கழக நிறுவனர் அன்பு சகோதரர் டாக்டர் ஜெகத்ரட்சகன் அவர்கள் கண்டறிந்து, அதனை அவன்கண் விடல். (குறள் 517) என்பதற்கொப்ப, இவரது கல்விக் குழுமத்தின் தலைவராக திருமதி ஜெ.சிறீநிஷா அவர்களைத் தலைவர், நிர்வாக இயக்குநராகக் கொண்டு, ஒரு மாபெரும் மருத்துவ ஆராய்ச்சி மய்யத்தை சகல வசதிகளையும் கொண்ட ஓர் சிறப்பு மருத்துவமனையைக் கட்டி, அதற்கு டாக்டர் ரேலா இன்ஸ்டிடியூட் மற்றும் மருத்துவ மய்யம் (Dr.Rela Institute & Medical Centre) என்ற பெயரிட்டு, அருமையான ஓர் பன்னாட்டு மருத்துவ மாணவர்கள் - ஆய்வாளர்கள் - கல்வியாளர்களை ஈர்த்து பயிற்சி தரும் பெரும் சாதனையை அவரை அதற்குத் தலைவராக்கி, தமிழ்நாட்டிற்கும், தமிழர்களுக்கும் பெருமை சேர்த்துள்ளார்! பன்னாட்டு நிறுவனமாகப் பரிணமிக்கும்! தி.மு.க. தலைவர் தளபதி மு.க.ஸ்டாலின் அவர்களால், அது சிறப்புடன் விழாக் கோலத்தோடு, தொடங்கி இன்று (12.9.2018) வைக்கப் பட்டது! அண்மையில் சென்னைக்கு, வெளிநாடுகளிலிருந்து கற்றுச் செல்ல, நோய்த் தீர்த்து திரும்ப இத்துறையில் ஓர் புகழ் பெற்ற உலக பன்னாட்டு நிறுவனமாக இது ஓங்கி வளர்ந்து, சமுதாயப் பயனைப் பெருக்குவது நிச்சயம் - வாழ்த்துகள்! நாமும் நேரில் கண்டு, மருத்துவர் டாக்டர் முகம்மது ரேலா அவர்களையும், இதனை உருவாக்கிய நமது சகோதரர் கல்விப் பெருந்தகை டாக்டர் ஜெகத்ரட்சகன் குழுமத்தினரையும், அன்பு மகள் சிறீநிஷா ஆகியோரையும் நேரில் பாராட்டினோம்! வாழ்த்தினோம்!! நோய் நாடி நோய் முதல் நாடி - தீர்த்து வைக்கும் இதைவிட பெரிய திருப்பணி - அறிவு ஆய்வுப் பெரும்பணி வேறு ஏது? எனவே, பாராட்டி மகிழ்கிறோம்!


a53 Published : 04 Mar 2020 07:03 AM Last Updated : 04 Mar 2020 07:03 AM ஹைதராபாத் காந்தி அரசு மருத்துவமனையில் கோவிட்-19 வைரஸ் 2000 காய்ச்சலால் பாதிக் கப்பட்ட மென்பொருள் பொறி யாளர் சிகிச்சை பெறுகிறார். அவரைத் தொடர்ந்து கோவிட்-19 வைரஸ் காய்ச்சல் அறிகுறி களுடன் காந்தி மருத்துவமனைக்கு நேற்று 3 பேர் வந்தனர். இவர்கள் தனித்தனி வார்டில் அனுமதிக் கப்பட்டு சிகிச்சை அளிக்கப்படு கிறது. இந்த காய்ச்சல் தெலங்கா னாவில் பரவாமல் தடுக்க எடுக்க வேண்டிய முன்னெச்சரிக்கை நடவடிக்கைகள் குறித்து மாநில சுகாதாரத் துறை அமைச்சர் ஈடல ராஜேந்தர் தலைமையில் மருத்துவ அதிகாரிகளின் ஆலோசனை கூட்டம் ஹைதராபாத்தில் நேற்று நடைபெற்றது. அப்போது அமைச்சர் பேசிய தாவது: காய்ச்சல் பரவுவதை தடுக்க நாம் கைகளை கழுவி சுத்தமாக வைத்துக்கொள்வது மிக அவசியம். கை குலுக்கும் பழக்கத்தை கைவிட வேண்டும். இவ்வாறு அவர் பேசினார். ஹைதராபாத் காந்தி அரசு மருத்துவமனையில் அனுமதிக் கப்பட்டுள்ள மென்பொருள் பொறியாளர் பெங்களூருவில் பணியாற்றி வருகிறார். கடந்த பிப்ரவரி 17-ம் தேதி நிறுவனத்தின் சார்பாக துபாய் சென்றுள்ளார். அங்கிருந்து அண்மையில் பெங்களூரு திரும்பியுள்ளார். அவரது அலுவலகத்தில் 2 நாட்கள் பணியாற்றியுள்ளார். கடந்த 22-ம் தேதி பேருந்தில் ஹைதராபாத் வந்துள்ளார். காய்ச்சல் காரணமாக முதலில் தனியார் மருத்துவமனையில் சிகிச்சை பெற்றுள்ளார். பின்னர் அரசு மருத்துவமனைக்கு மாற்றப் பட்டுள்ளார். அவரது குடும்பத்தினர், பெங்க ளூரு, ஹைதராபாத் அலுவலக ஊழியர்கள், அவரோடு பேருந் தில் பயணம் செய்த 27 பேர் என மொத்தம் 80 பேர் தனிமைப் படுத்தப்பட்டுள்ளனர். அவர்களின் ரத்த மாதிரிகள் பெறப்பட்டு ஆய்வுக்கு அனுப்பப்பட்டுள்ளது. Sign up to receive our newsletter in your inbox every day!


text: ஐயங்கேணி பிரதேசத்தில் நேற்று (18.08.2012) தமிழ் மக்கள் விடுதலைப் புலிகள் கட்சியினால் ஏற்பாடுசெய்யப்பட்ட அரசியல் கூட்டமொன்றிலேயே அவர் இவ்வாறு கூறினார். மேலும் அவர் தொடர்ந்து உரையாற்றுகையில் ஒலிம்பிக் தங்கப் பதக்கம் வென்ற ஜமைக்கா நாட்டு ஓட்டப் பந்தயவீரர் “உசைன் போல்ட்”. ஆனால் அவரைவிடவும் வேகமாக ஓடக் கூடியவர்கள் எமது ஐயங்கேணியில் இருக்கின்றார்கள். எப்படி என்று கேட்கிறீர்களா? “சுற்றிவளைப்பு” கொழும்பிலே குண்டு வெடித்தாலும் ஐயங்கேணியில் சுற்றிவளைப்பு நடக்கும். இந்த சுற்றிவளைப்புக்களில் பிடிபடாமல் ஓட வேண்டும் அல்லவா? அப்படித்தான் எமது பிரதேசத்தவர்கள் ஓட்டப் பந்தய வீரர்களானார்கள். இந்த இருண்டயுகம் எமக்கு வேண்டுமா? ஐயங்கேணி இன்றுஎப்படி இருக்கின்றது? இப்போது சுற்றிவளைப்புக்கள் இல்லவே இல்லை. அமைதி பிறந்திருக்கிறது. விடியும் வரைக்கும் வீதியில் துணிந்து நடமாடுகின்றோம். இவற்றினை எமக்கு ஏற்படுத்திக் கொடுத்தது யார்? இன்றுநான் இந்த ஐயங்கேணிப் பகுதியில் நடக்கும் கூட்டத்தில் மின்சாரவெளிச்சத்தில் நின்று பேசுகின்றேன் என்றால் அதற்கும் காரணம் எமது சந்திரகாந்தன் ஒருவர் தான். எனவேநாம் எமக்கு நிம்மதியைத் தேடித் தந்தவரை ஆதரிக்கப் போகின்றோமா? அல்லதுஅழிவுகளை ஏற்படுத்தித் தரும் கும்பலை ஆதரிக்கப் போகின்றோமா? நீங்களே முடிவு செய்யுங்கள் என்றார். ஐக்கியமக்கள் சுதந்திரக் கூட்டமைப்பின் வேட்பாளர் திரு.க.மோகன் அவர்களால் ஏற்பாடுசெய்யப்பட்ட இக் கூட்டத்தில் தமிழ் மக்கள் விடுதலைப் புலிகள் கட்சியின் தலைவர் சி.சந்திரகாந்தன் தமிழ் மக்கள் விடுதலைப் புலிகள் கட்சியின் அரசியல் ஆலோசகர் திரு.சின்னாமாஸ்டர் மற்றும் தமிழ் மக்கள் விடுதலைப் புலிகள் கட்சியின் முக்கியஸ்தர்கள் பலரும் கலந்து கொண்டனர். அண்மைக் காலமாக தமிழ் மக்கள் விடுதலைப் புலிகள் கட்சியின் பிரச்சாரப் பயணங்களின் போது தமிழரசுக் கட்சிக்காய் முன்னின்று உழைத்த முக்கியஸ்தர்கள் பலரும் தொடர்ச்சியாக தமிழ் மக்கள் விடுதலைப் புலிகள் கட்சியில் இணைந்து வருகின்றமை சுட்டிக் காட்டத்தக்கது.


source: wikipedia

text: சீனப் பெருஞ் சுவர் (Great Wall of China) (長城 எளிதாக்கப்பட்டது: 长城 பின்யின்: (ச்)சாங் (ச்)செங், நேரடிக் கருத்து: "நீண்ட நகர் (கோட்டை)") என்பது, ஆறாம் நூற்றாண்டிலிருந்து மங்கோலியாவிலிருந்தும், மஞ்சூரியாவிலிருந்தும் வந்த 'சியோங்னு'களின் படையெடுப்புகளிலிருந்து சீனப் பேரரசைக் காப்பதற்காக அதன் வடக்கு எல்லையில் கட்டப்பட்ட அரண் ஆகும். பல்வேறு காலப்பகுதிகளில், கல்லாலும் மண்ணாலும், பல பகுதிகளாகக் கட்டப்பட்டுப் பேணப்பட்டு வந்த இச்சுவரின் முக்கிய நோக்கம் ஆட்கள் நுழைவதைத் தடுப்பது அன்று; எதிரிகள் குதிரைகளைக் கொண்டுவராமல் தடுப்பதே இதன் நோக்கம் ஆகும். பெருஞ்சுவர் என்று பெயரிட்டு அழைக்கப்பட்ட பல சுவர்கள் காலத்துக்குக் காலம் கட்டப்பட்டிருந்தாலும், கிமு 220-200 காலப்பகுதியில், சீனப் பேரரசர் சின் சி ஹுவாங்கினால் கட்டப்பட்ட சுவரே மிகப் பெயர் பெற்றது ஆகும். இதன் மிகச் சிறு பகுதியே இப்போது எஞ்சியுள்ளது. இது மிங் வம்சக் காலத்தில் கட்டப்பட்ட தற்போதுள்ள சுவருக்கும் வடக்கே அமைந்திருந்தது. இது யாலு நதியிலுள்ள, கொரியாவுடனான எல்லையிலிருந்து கோபி பாலைவனம் வரை 6,400 கிமீ அளவுக்கு நீண்டு செல்கிறது. மிங் வம்சக் காலத்தில், இதன் உச்சநிலைப் பயன்பாட்டின்போது இச் சுவர்ப்பகுதியில் 10 இலட்சம் படையினர் வரை காவல் கடமையில் ஈடுபட்டிருந்ததாகத் தெரிகிறது. பல நூற்றாண்டுகளாக இடம் பெற்ற இச் சுவரின் கட்டுமானப் பணிகளின்போது 20 தொடக்கம் 30 இலட்சம் மக்கள் இறந்திருக்கக்கூடும் எனக் கணிக்கப்படுகிறது. வரலாறு கிமு ஏழாம் நூற்றாண்டுக் காலப்பகுதியிலேயே சீனர்கள் சுவர்க் கட்டுமான நுட்பங்கள்பற்றி அறிந்திருந்தனர். இச் சுவர், குறுகிய காலமே நிலைத்திருந்த கின் வம்சத்தின் முக்கியமானவரான முதலாவது பேரரசர் ஆட்சிக்காலத்தில் கட்டப்பட்டது. இந்தச் சுவர் ஒரே தனி முயற்சியின் கீழ் கட்டப்படவில்லை. கிமு ஐந்தாம் நூற்றாண்டுக்கும் கிமு 221 க்கும் இடைப்பட்ட காலத்தில், சண்டையிட்டு வந்த சி, யான், சாவோ ஆகிய நாடுகளினால் தங்கள் சொந்தப் பாதுகாப்புக்காகக் கட்டப்பட்ட பல்வேறு தனித்தனியான சுவர்களின் ஒன்றிணைப்பால் பெறப்பட்டது. இச்சுவர்கள் பொதுவாக இறுக்கப்பட்ட மண், சரளைக் கற்கள் என்பவற்றினால் கட்டப்பட்டு, வாள், ஈட்டி போன்ற சிறு ஆயுதங்களையே தாக்குப்பிடிக்கக் கூடியனவாக இருந்தன. கிமு 221 ஆம் ஆண்டில் சின் ஷி ஹுவாங் எதிரி நாடுகள் அனைத்தையும் கைப்பற்றி சீனாவை ஒன்றிணைத்து சிங் வம்ச அரசை நிறுவினார். மையப்படுத்திய ஆட்சியை நடத்துவதற்காகவும், நிலப்பிரபுக்கள் மீண்டும் வலுப்பெறுவதைத் தடுக்கவும், தனது பேரரசுக்கு உட்பட்ட நாடுகளின் இடையில் அமைந்திருந்த எல்லைச் சுவர்களை இடித்துவிட அவர் ஆணையிட்டார். இடையிடையே காணப்பட்ட இடைவெளிகளையும் நிரப்பி வடக்கு எல்லைச் சுவரை முழுமைப்படுத்தினார். பின் வந்த வம்சங்களினால் திருத்தப்பட்டும், விரிவாக்கப்பட்டும் வந்த இச்சுவர், மிங் வம்ச ஆட்சிக் காலத்தில் தற்போதைய வடிவத்தைப் பெற்றது. வெவ்வேறான நான்கு முக்கிய கட்டுமானங்களும், திருத்தவேலைகளும் நடைபெற்றிருக்கின்றன: கிமு 208 (கின் வம்சம்) கிமு முதலாம் நூற்றாண்டு (ஹான் வம்சம்) 1138–1198 (பத்து வம்சங்களினதும் ஐந்து அரசுகளினதும் காலம்) 1368 (மிங் வம்சம்) மிங் வம்சப் பெருஞ் சுவர், கிழக்கு முனையில் ஹேபெய் மாகாணத்திலுள்ள கிங்ஹுவாங்டாவோ (Qinghuangdao)வில் போஹாய் குடாவுக்கு அருகில் ஷன்ஹாய் கடவையில் தொடங்குகிறது. ஒன்பது மாகாணங்களையும், 100 'கவுண்டி'களையும் கடந்து, மேற்கு முனையில், வடமேற்கு கன்சு மாகாணத்திலுள்ள ஜியாயு கடவையில் முடிவடைகின்றது. ஜியாயு கடவை, பட்டுச் சாலை வழியாக வரும் பயணிகளை வரவேற்பதற்காக அமைக்கப்பட்டது. பெருஞ் சுவர், ஜியாயு கடவையில் முடிவடைகின்றபோதும், ஜியாயு கடவையையும் தாண்டிப் பட்டுச் சாலையில் காவல் கோபுரங்கள் உள்ளன. இக்கோபுரங்கள் படையெடுப்புக்களை அறிவிக்கப் புகைச் சைகைகளைப் பயன்படுத்தின. முக்கிய படை அதிகாரியான வு சங்குயியை, ஷஹாய்க் கடவையின் கதவைத் திறந்துவிடச் சம்மதிக்க வைத்ததன் மூலம், மஞ்சுக்கள் சுவரைத் தாண்டினார்கள். அவர்கள் உள்ளே வந்து சீனாவைக் கைப்பற்றிய பின்னர், யாரைத் தடுப்பதற்காகச் சுவர் கட்டப்பட்டதோ அவர்களே நாட்டை ஆண்டுகொண்டிருந்ததால், பெருஞ் சுவர் அதன் பாதுகாப்பு முக்கியத்துவத்தை இழந்தது. அரசாங்கம் சுவர் கட்டும் வேலையில் ஈடுபடும்படி மக்களுக்கு உத்தரவிட்டது. அவர்கள் படைகளால் தாக்கப்படக்கூடிய ஆபத்தைத் தொடர்ச்சியாக எதிர் நோக்கினார்கள். சுவரின் கட்டுமானப் பணிகளின்போது பலர் இறந்த காரணத்தால், இச்சுவர் "உலகின் அதி நீளமான மயானம்" என்றும் அழைக்கப்படுவதுண்டு. குறிப்பிடத்தக்க பகுதிகள் பின்வரும் மூன்று பகுதிகள் பெய்ஜிங் மாநகரசபைப் பகுதிக்குள் வருகின்றன. இவை திருத்தப்பட்டு இருப்பதுடன், தற்காலத்தில் சுற்றுலாப் பயணிகள் பெருமளவில் வரும் இடங்களாகவும் உள்ளன. வடக்குக் கடவை அல்லது ஜூயோங்குவான் கடவை. சீனர்கள் தங்கள் நிலத்தைப் பாதுகாப்பதற்கு இச் சுவரைப் பயன்படுத்திய காலத்தில், சுவரின் இப்பகுதியில் பல காவலர்கள் இருந்து தலைநகரான பெய்ஜிங்கைப் பாதுகாத்தனர். மலைப்பகுதியிலிருந்து எடுத்த கற்களாலும், செங்கற்களாலும் கட்டப்பட்ட இச் சுவர்ப்பகுதி, 7.8 மீட்டர் (25.6 அடி) உயரமும், 5 மீட்டர் (16.4 அடி) அகலமும் கொண்டது. மேற்குக் கடவை அல்லது ஜியாயுகுவான் கடவை. இக் கோட்டை, சீனப் பெருஞ் சுவரின் மேற்குப் பகுதிக்கு அண்மையில் அமைந்துள்ளது. ஷான்ஹாய்குவான் கடவை. இக்கோட்டை பெருஞ்சுவரின் கிழக்குப் பகுதியில் அமைந்துள்ளது. மிகவும் சரிவான மலைப்பகுதியில் கட்டப்பட்டுள்ள மிங் காலச் சுவர்ப் பகுதி, மிகவும் கவர்ச்சியானது. இது 11 கிலோமீட்டர் (7 மைல்) நீளமும், 5 முதல் 8 மீட்டர்வரை (16 – 26 அடி) உயரமும் கொண்டது. அடிப்பகுதியில் 6 மீட்டர் (19.7 அடி) அகலத்தைக் கொண்ட இச் சுவர்ப்பகுதி உச்சியில் 5 மீட்டர் (16.4 அடி) அகலத்தைக் கொண்டுள்ளது. வாங்ஜிங்லூ என்பது ஜிங்ஷான்லிங்கின் 67 காவல் கோபுரங்களில் ஒன்று. கடல் மட்டத்திலிருந்து 980 மீட்டர் (3,215 அடி) உயரத்தில் உள்ளது. ஜின்ஷான்லிங்கின் தென்கிழக்குப் பகுதியில் அமைந்துள்ள முத்தியான்யு பெருஞ்சுவர் மலையொன்றைச் சுற்றி அமைந்துள்ளது. தென்கிழக்கிலிருந்து, வடமேற்காகச் செல்லும் இச் சுவர் 2.25 கிலோமீட்டர் (1.3 மைல்) நீளமானது. இது மேற்கில் ஜுயோங்குவான் கடவையுடனும், கிழக்கில் குபெய்க்குவுடனும் இணைந்துள்ளது. இன்னொரு குறிப்பிடத்தக்க பகுதி சுவரின் கிழக்கு முனைப் பகுதிக்கு அண்மையில் உள்ளது. இங்கேதான் பெருஞ் சுவரின் முதல் கடவை இச் சுவர் ஏறும் முதல் மலையான ஷான்ஹாய்குவானில் கட்டப்பட்டது. இச் சுவரில் பாலமாகக் கட்டப்பட்ட ஒரே பகுதியான ஜியோமென்கூ உள்ளது. சோங் வம்சக் காலத்தில் கட்டப்பட்ட மெங் ஜியாங்-நு கோயில் இங்கிருப்பதால், ஷான்காய்குவான் பெருஞ் சுவர், "பெருஞ்சுவர்க் கட்டுமானத்தின் அருங்காட்சியகம்" எனப்படுகிறது. காவற் கோபுரங்கள் பெருஞ்சுவரின் நீளம் முழுவதும் இருந்த படையினருக்கு இடையேயான தகவல் தொடர்புகளும், தேவையான போது கூடுதல் படைகளை அழைப்பதற்கான வசதிகளும், எதிரிகளின் நகர்வுகள்குறித்து, பாசறைகளில் இருந்த படைகளை எச்சரிக்க வேண்டியதும் முக்கியமான தேவைகள். இதனால், மலை முகடுகளிலும், சுவர்ப் பகுதிகளில் அமைந்த பிற உயரமான பகுதிகளிலும், சமிக்ஞைக் கோபுரங்கள் அமைக்கப்பட்டிருந்தன. கட்டிடப்பொருள்கள் செங்கற்கள் பயன்பாட்டுக்கு வருவதற்கு முன்னர், பெருஞ்சுவர் மண், கற்கள், மரம் ஆகியவற்றைப் பயன்படுத்தியே கட்டப்பட்டிருந்தது. மிங் வம்சக் காலத்தில், சுவரின் பல இடங்களில் செங்கற்களும், கற்கள், ஓடுகள், சுண்ணாம்பு என்பனவும் பெருமளவில் பயன்படுத்தப்பட்டன. செங்கற்களின் அளவு, கற்கள், மண் என்பவற்றைப் பயன்படுத்திச் செய்வதிலும் பார்க்கக் கட்டுமான வேலையை வேகமாகச் செய்ய உதவியது. அத்துடன் செங்கற்கள் கூடுதலான சுமையைத் தாங்கக்கூடியவையாக இருந்ததுடன் மண்சுவர்களை விடக் கூடிய காலம் நிலைத்திருக்கக் கூடியதாகவும் இருந்தது. கற்கள் அவற்றின் நிறை காரணமாகச் சுவரை உறுதியாக வைத்திருக்கக் கூடியன என்றாலும், அவற்றைப் பயன்படுத்துவது மிகவும் கடினமானது. இதனால், நீள்சதுரக் குற்றிகளாக வெட்டப்பட்ட கற்கள், அத்திவாரம், வாயில் பகுதிகள் போன்றவற்றுக்குப் பயன்பட்டன. தற்போதைய நிலைமை பெய்ஜிங்குக்கு வடக்கே சுற்றுலா மையங்களுக்கு அண்மையில் உள்ள பகுதிகள் பாதுகாக்கப்பட்டும், சில வேளைகளில் மீளமைப்புச் செய்யப்பட்டும் இருந்தாலும் ஏனைய இடங்களில் சுவர் நல்ல நிலையில் இல்லை. சில இடங்களில் இது ஊர் விளையாட்டு இடங்களாகவும், இன்னும் சில இடங்களில், சுவரின் சில பகுதிகளில் சுலோகங்களும் எழுதப்படுகின்றன. கட்டுமானத் திட்டங்களின்போது குறுக்கேயிருந்தமையால் சில பகுதிகள் இடித்துத் தள்ளப்பட்டுமுள்ளன. சீனப் பெருஞ் சுவர்ச் சங்கம் சுவரைப் பாதுகாப்பது தொடர்பான பணிகளில் ஈடுபட்டுள்ளது. ஜூன் 2003 வரை சீன அரசாங்கம் சுவர்ப் பாதுகாப்புக்கான எந்தச் சட்டத்தையும் உருவாக்கவில்லை. விரிவான ஆய்வுகள் எதுவும் செய்யப்படாததால் இச்சுவரின் எவ்வளவு பகுதி எஞ்சியுள்ளது என்று கூறமுடியாதுள்ளது. குறிப்பாகத் தொலைதூரப் பகுதிகளில் இச் சுவரின் நிலை பற்றிக் கூறுவது கடினமானது. கான்சு மாகாணத்திலுள்ள 60 கிலோமீட்டர் நீளமான இச் சுவரின் பகுதி, மணற்புயலினால் ஏற்படும் அரிப்பினால் இன்னும் 20 ஆண்டுகளுக்குள் அழிந்துவிடக்கூடும் என அஞ்சப்படுகின்றது. சிறப்பு மதிப்பீடு இச் சுவர் சிலசமயம் "நவீன உலகின் ஏழு அதிசயங்களுள்" ஒன்றாகக் குறிப்பிடப்படுகின்றது. ஆனாலும் இது கிரேக்கர்களினால் அடையாளம் காணப்பட்ட பண்டைய உலகின் ஏழு அதிசயங்களில் ஒன்றல்ல. 1987 ஆம் ஆண்டில் இது யுனெஸ்கோவின் உலகப் பாரம்பரியக் களங்களில் ஒன்றாகப் அறிவிக்கப்பட்டது. 1938 ஆம் ஆண்டில், ரிச்சர்ட் ஹலிபர்ட்டன் எழுதிய "அதிசயங்களின் இரண்டாவது புத்தகம்", சந்திரனிலிருந்து பார்க்கக்கூடிய மனிதனால் கட்டப்பட்ட ஒரே அமைப்பு சீனப் பெருஞ் சுவர் மட்டுமே என்று குறிப்பிட்டது. இந்தக் குறிப்பு நிலைத்து, நகரத்துப் பாரம்பரியக் கதை நிலையைப் பெற்றதுடன், பாடப் புத்தகங்கள் சிலவற்றிலும் இடம் பெற்றது. எனினும் சீனப் பெருஞ் சுவரை நிலவிலிருந்து வெறும் கண்ணால் பார்க்கமுடியும் என்ற பொருளை இது தருமாயின் அது உண்மையல்ல. எனினும் தாழ்வான பூமியைச் சுற்றும் சுற்றுப்பாதையிலிருந்து, அதாவது சந்திரனிலும் ஆயிரம் மடங்கு குறைவான தூரத்திலிருந்து பார்க்கும்போது, சில வாய்ப்பான சமயங்களில் இது வெறும் கண்ணுக்குத் தெரியக்கூடும். பெருஞ் சுவர் சில மீட்டர்கள் அகலம் மட்டுமே கொண்டது, அதனால் நெடுஞ்சாலைகள், விமான ஓடுபாதைகள் முதலிய பூமியிலுள்ள பல்வேறு அமைப்புக்களுடன் ஒப்பிடக்கூடியது. விண்வெளி விமானிகள் வெவ்வேறுவிதமான குறிப்புகளைத் தந்துள்ளனர். இது அதிசயப்படத்தக்கதல்ல. ஒளியின் திசையைப் பொறுத்து, சில சமயங்களில் தெளிவாகத் தெரியும் சந்திர மேற்பரப்பிலுள்ள சில அம்சங்கள், வேறு சமயங்களில் கண்ணுக்குப் புலப்படாமற் போவதுண்டு. "விமான ஓடுபாதையளவுக்குச் சிறியவற்றைக்கூட நாங்கள் பார்க்கமுடிகிறது, (ஆனால்) 180 மைல்கள் மட்டுமேயான உயரத்திலிருந்து சீனப் பெருஞ் சுவர் தெரியவேயில்லை" என ஒரு விண்வெளிக் கலத்தின் விமானி அறிக்கையிட்டார். விமானி வில்லியம் போக் என்பவர் ஸ்கைலாப்பிலிருந்து தான் அதைப் பார்த்ததாக நினைத்தார். ஆனால் பின்னர், உண்மையில் அவர் பார்த்தது பீக்கிங்குக்கு அண்மையிலுள்ள பெருங் கால்வாயையே எனக் கண்டுகொண்டார். இவர் தொலை நோக்குக் கண்ணாடிகளைப் பயன்படுத்திப் பெருஞ் சுவரைக் காண்பதில் வெற்றிகண்டார் என்றாலும் வெற்றுக் கண்களுக்குச் சுவர் தெரியவில்லை என்றார். அண்மையில் சீன விண்வெளி விமானி யாங் லிவெய், தன்னால் அதைப் பார்க்கவே முடியவில்லை என அறிவித்தார். ஒரு அப்போல்லோ விமானி, சில ஆயிரம் மைல்களுக்கு அப்பாலிருந்து பார்க்கும் போது எந்த மனிதரமைத்த அமைப்புமே தெரியவில்லை என்றார். அனுபவம் மிக்க அமெரிக்க விமானி Gene Cernan, 160 கிமீ தொடக்கம் 320 கிமீ உயரத்திலுள்ள பூமிச் சுற்றுப்பாதையிலிருந்து சீனப் பெருஞ் சுவர் வெற்றுக் கண்ணுக்குத் தெரியவே செய்கிறது என்று கூறினார். எவ்வாறெனினும் சீனப் பெருஞ் சுவர், மனிதனாலாக்கப்பட்ட வேறெந்த அமைப்பையும் விட விண்வெளியிலிருந்து பார்க்கும்போது தெளிவாகத் தெரியக் கூடியது என்ற கதை உண்மைக்குப் புறம்பானது என்பது தெளிவு. காட்சியகம் இவற்றையும் பார்க்கவும் சீனாவிலுள்ள உலகப் பாரம்பரியக் களங்கள் வெளியிணைப்புகள் International Friends of the Great Wall – organization focused on conservation UNESCO World Heritage Centre profile Enthusiast/scholar website Photoset of lesser visited areas of the Great Wall சீனக் கட்டிடக்கலை வரலாற்றுச் சின்னங்கள் சீனாவில் உள்ள உலக பாரம்பரியக் களங்கள்


சீன வரலாற்றில் பல வம்சங்களின் தலைநகரான சாங் ஆனிலிருந்து, மத்திய ஆசிய நாடுகள் வரையான பட்டுப்பாதையிலுள்ள அதிகமான தொல் பொருட்கள், சிதிலங்கள் மற்றும் இயற்கைக் காட்சிகள் பட்டுப் பாதை திட்டப்பணியில் இடம்பெறுகின்றன என்றும், அதிக வகைகளைச் சேர்ந்த தொல் பொருட்களும், சிதிலங்களும், உலகளவில் மிகவும் அரியதாக காணப்பட்டுள்ளன என்றும், சீனாவைச் சேர்ந்த யுனேஸ்கோ அமைப்பின் தேசியக் குழுவின் தலைமைச் செயலாளர் Du Yue செய்தியாளரிடம் தெரிவித்தார். பட்டுப் பாதைத் திட்டப்பணி உலக மரபுச் செல்வப் பட்டியலில் சேர்க்கப்பட்டுள்ளது, சீனாவின் மிக பல தொல் பொருள் துறை பணியாளர்கள் மற்றும் பண்பாட்டுப் பணியாளர்களின் பல்லாண்டுக்கால விருப்பத்தை நனவாக்கியுள்ளது என்று அவர் தெரிவித்தார். மேலும் எதிர்காலத்தில் இப்பிரதேசத்தில் தோன்றும் பண்பாட்டு மரபுச் செல்வப் பாதுகாப்பு பேரெழுச்சிக்கும், உள்ளூர் சுற்றுலா பொருளாதார வளர்ச்சிக்கும் இது ஆக்கப்பூர்வ முக்கிய பங்காற்றும். உலக நிலை பட்டுப் பாதை பண்பாட்டு மரபுச் செல்வம் மேலும் செவ்வனே பாதுகாக்கப்படும். இந்த திட்டப்பணி உலக மரபுச் செல்வப் பட்டியலில் சேர்க்கப்பட்டுள்ளது, சீனா, கிர்கிஸ்தான், கசகஸ்தான் ஆகிய மூன்று நாடுகளுக்கிடை பண்பாட்டுப் பரிமாற்றத்தை மேலும் வலுப்படுத்தி, தொல் பொருள் பாதுகாப்புத் துறையில் இம்மூன்று நாடுகளின் ஒத்துழைப்பை இத்திட்டப்பணி விரிவாக்கும். இம்மூன்று நாடுகளின் மக்கள், பட்டுப் பாதையின் நெடுகிலுள்ள நாடுகளின் மக்கள், ஏன் உலக மக்களுக்கிடையே நட்பார்ந்த பரிமாற்றத்தை இது நெருக்கமாக்கும் என்று Du Yue தெரிவித்தார்.


அரசழிவு முதலாளித்துவம் அரசழிவு முதலாளித்துவம் என்பது அரசுளைக் கலைப்பதையும், திறந்த சந்தையில் விரிவான தனிமனித சுதந்திரத்தையும் முன்வைக்கும் ஒரு அரசியல் கொள்கையாகும். இது சட்ட அமுலாக்கம், நீதி பரிபாலனம், மற்றும் அனைத்து சேவைகளும் தெரிவின் பேரில் நிதி பெற்று வழங்கப்படும் என்று கூறுகிறது. இது வரி மூலம் ஒரு அரசால் வழங்கப்படும் சேவைகளுக்கு மாற்றாக முன்வைக்கப்படுகிறது. அரசியல் இல்லாமல் தனியார் சட்டங்கள் (private law) மூலம் தனிநபர் மற்றும் பொருளாதார அலுவல்கள் நெறிப்படுத்தப்பட வேண்டும் என்று கூறுகிறது. மேலும் பாதிப்பாளர்கள் இல்லாத செயற்பாடுகள் குற்றம் அற்றதாக கருதப்படுகிறது.


இதற்கு பதிலாக,தமிழக அரசு இந்த காவல்துறையை வைத்து வீடு வீடாக அத்தியாவசிய பொருட்களை வினியோகிக்கலாம்,வேலைவெட்டி இல்லாத காவல் துறையினருக்கு உருப்படியான இந்த வேலையை கொடுத்து செய்ய வைக்கலாம்,மாண்புமிகு முதல்வர் நல்ல முடிவெடுக்க வேண்டும்!pic.twitter.com/ePG7SqSbXI - - Bedankt, Twitter gebruikt dit om je tijdlijn te verbeteren. Ongedaan makenOngedaan maken - - - இந்த நேரத்தில் காவல்துறை பணி மிகவும் வரவேற்க தக்கது.. அவர்களுக்கு ஒத்துழைப்பு இல்லை என்றால் என்ன செய்ய முடியும்.. அவர்களும் மனிதர்கள் தான் தன்னுயிரை பணயம் வைத்து மக்களை காக்கும் நல்ல மனிதர்கள்.. மக்கள் வெளியில் வராமல் தடுக்க வேறு முறையை கையாள வேண்டும்.. காவல்துறைக்கு நன்றிBedankt, Twitter gebruikt dit om je tijdlijn te verbeteren. Ongedaan makenOngedaan maken - Het laden lijkt wat langer te duren. Twitter is mogelijk overbelast of ondervindt een tijdelijke onderbreking. Probeer het opnieuw of bekijk de Twitter-status voor meer informatie.


text: குலம் அல்லது வம்சாவளிஎன்பது உறவுமுறையாலும், வம்சாவழியாலும் இணைக்கப்பட்டுள்ள ஒரு வம்சக் குழுவாகும். பொதுவாகக் குலம் ஓரளவு பெரியது. குலமொன்றின் உறுப்பினர்கள், பல தலைமுறைகளுக்கு முற்பட்ட ஒரு பொது முன்னோனைக் கொண்டிருப்பார்கள் (உ.ம்: ஒரு பூட்டனையோ, கொள்ளுப் பாட்டனையோ அல்லது இன்னும் முற்பட்ட ஒரு முன்னோனையோ பொதுவாகக் கொண்டிருக்கலாம்). பாட்டன் பாட்டியை மட்டும் பொதுவாகக் கொண்ட உறவுமுறைக் குழுக்கள் கூட்டுக் குடும்பம் என்று அழைக்கப்படுமேயன்றி குலம் என்று அழைக்கப்படுவதில்லை. சில குலங்கள் மிகவும் பெரிதாகவும், பழமையானவையாகவும் இருப்பதால் அவைகள் "விதிக்கப்பட்ட" (stipulated) பொது முன்னோரைக் கொண்டிருப்பர்; அதாவது பொது முன்னோர் பற்றிய சான்றுகள் எதையும் கொண்டிராமல், கற்பனையான, குலத்தின் ஒருமைப்பாட்டுக்கான ஒரு குறியீடாகவே இருக்கும். சில சமூகங்களில் இந்த முன்னோர் மனிதராகக் கூட இருப்பதில்லை; ஒரு குலக்குறியாக மட்டும் இருக்கும். In certain societies this ancestor is not even human; he or she is an animallian totem. சில குலங்கள் தந்தைக்கால்வழிப்பட்டவை, அதாவது இதன் உறுப்பினர் ஆண் வழியால் உறவு கொண்டவர்கள். வேறு சில தாய்க்கால்வழிப்பட்டவை; இதன் உறுப்பினர் பெண் வழி உறவுமுறை உள்ளவர்கள். இன்னும் சில ஒரு பொது முன்னோரின், ஆண், பெண் இருவழியையும் சேர்ந்த சகலரையும் கொண்ட "இருவழி"யானவை. ஸ்கொட்லாந்திலுள்ள குலங்கள் இதற்கு எடுத்துக்காட்டுகளாகும். ஒரு குலம், தந்தைக்கால்வழியோ, தாய்க்கால்வழியோ அல்லது இருவழிப்பட்டதோ என்பது குறிப்பிட்ட குலம் வாழும் பண்பாட்டின் உறவுமுறை விதிகளில் தங்கியுள்ளது. வெவ்வேறு பண்பாடுகளிலும், சந்தர்ப்பங்களிலும், ஒரு குலம் என்பது உறவுமுறையை அடிப்படையாகக் கொண்ட குழுக்களான குலக்குழுக்கள், பழங்குடிகள் தரும் அதே பொருளையே தரக்கூடும். எனினும் வழக்கமாக, குலம் என்பதை வேறுபடுத்தும் காரணி, அது பழங்குடி, chiefdom, அல்லது அரசு போன்ற பெரிய குழுக்களின் ஒரு பகுதியாகச் சிறிதாக இருப்பதேயாகும். ஸ்கொட்டிஷ், சீன மற்றும் ஜப்பானியக் குலங்கள், முறையே ஸ்கொட்டிஷ், சீன, ஜப்பானிய சமூகங்களில் உறவுமுறைக் குழுக்களாக இருப்பது இதற்கு எடுத்துக்காட்டாகும். பழங்குடிகள் குலக்குழுக்கள் என்பனகூட பெரிய சமூகங்களின் பகுதிகளாக இருக்கக்கூடும்; அராபியப் பழங்குடிகள் அராபிய சமூகத்தினுள் ஒரு பகுதியாகவும், ஒஜிப்வா குலக்குழுக்கள் ஒஜிப்வா பழங்குடியின் ஒரு பகுதியாகவும் உள்ளன. பெரும்பாலான குலங்கள் புறமண முறைமையைக் கொண்டவை, அதாவது, இக் குலங்களின் உறுப்பினர் தங்களுக்குள் மணம் செய்ய முடியாது. சில குலங்கள் chieftain, தாய்த் தலைமை அல்லது தந்தைத் தலைமை போன்ற ஒரு தலைமைத்துவத்தையும் கொண்டிருக்கக்கூடும். இவற்றையும் பார்க்கவும்: பழங்குடி ஸ்கொட்லாந்துக் குலங்கள் நோர்ஸ் குலங்கள் ஜப்பானியக் குலங்கள் மஞ்சு குடும்பப் பெயர் ஐரிஷ் குலங்கள் Kinship and descent ku:Eşîrên kurdan


ரொம்ப நாளைக்குப் பிறகு முடிந்தளவுக்கு பல பதிவர்களின் பதிவுகளை படிpபதென்று நினைத்தேன் ....


வேறு மொழிகள் | தமிழ்ப் பகுதி | ஆங்கிலப் பகுதி கூலியுழைப்பும் மூலதனமும் (கார்ல் மார்க்ஸ்) தமிழாக்கம்: மு.சிவலிங்கம் கூலி, இலாபம் இவற்றின் ஏற்ற இறக்கத்தைத் தீர்மானிக்கும் பொது விதி நாம் மேலே கூறினோம் [பகுதி 1-இல்]: ”கூலியானது தொழிலாளி உற்பத்தி செய்யும் பண்டத்தில் அவருக்குரிய பங்கு அல்ல. ஏற்கெனவே இருந்துவரும் பண்டங்களில் எப்பகுதியைக் கொண்டு முதலாளி உற்பத்தித் திறனுள்ள ஒரு குறிப்பிட்ட அளவு உழைப்புச் சக்தியை வாங்குகிறாரோ, அப்பகுதியே கூலியாகும்”. ஆனால் முதலாளி தான் விற்கின்ற, தொழிலாளி உற்பத்தி செய்த பொருளின் விலையிலிருந்து இந்தக் கூலியைத் திருப்பி எடுத்தாக வேண்டும். முதலாளி தான் செலவிட்ட உற்பத்திச் செலவுக்கு மேலாக ஓரளவு உபரி தனக்கு எஞ்சும்படி, அதாவது அவருக்கு ஓரளவு இலாபம் கிடைக்குமாறு, அவர் இந்தக் கூலியைத் திருப்பி எடுத்தாக வேண்டும். முதலாளியின் கண்ணோட்டத்தின்படி, தொழிலாளி உற்பத்தி செய்யும் பண்டங்களின் விற்பனை விலை மூன்று பகுதிகளாகப் பிரிக்கப்படுகிறது: முதலாவது, உற்பத்தியில் முதலாளி ஈடுபடுத்தும் மூலப்பொருள்களின் விலையை ஈடுகட்டவும், அத்தோடுகூட உற்பத்தியில் அவ்வாறே ஈடுபடுத்தும் கருவிகள், எந்திரங்கள், இன்னபிற உழைப்புச் சாதனங்களின் தேய்மானத்தை ஈடுகட்டவும் ஆகும் பகுதி. இரண்டாவது, அவரால் தரப்பட்ட கூலியை ஈடுகட்டும் பகுதி. மூன்றாவது, எஞ்சுகின்ற உபரி - அதாவது முதலாளியின் இலாபம். முதலாவது பகுதி முன்பே இருந்துவரும் மதிப்புகளை ஈடுகட்டுகிறது. அதே வேளையில், கூலியை ஈடுகட்டும் பகுதியும், உபரியாக எஞ்சும் பகுதியும் (முதலாளியின் இலாபம்) முழுவதுமாகத் தொழிலாளியின் உழைப்பால் உற்பத்தி செய்யப்பட்டு, மூலப் பொருள்களுடன் சேர்க்கப்பட்ட புதிய மதிப்பிலிருந்து எடுக்கப்படுபவை என்பது கண்கூடு. இந்த வகையில், நாம் கூலியையும் இலாபத்தையும், அவற்றை ஒன்றோடொன்று ஒப்பிட்டுப் பார்க்கும் பொருட்டு, தொழிலாளி உற்பத்தி செய்யும் பொருளில் அடங்கியுள்ள பங்குகளாகக் கருதலாம். உண்மையான கூலி மாறாமல் அப்படியே இருக்கலாம், இன்னும் உயரலாம். எனினும் ஒப்பீட்டுக் கூலி குறைந்துவிடலாம். ஒரு நிகழ்வை எடுத்துக் கொள்வோம். பிழைப்பாதாரப் பொருள்கள் அனைத்தும் 2/3 பங்கு விலை குறைகிறது எனவும், அதேவேளை ஒருநாள் கூலி 1/3 பங்கு குறைகிறது எனவும், எடுத்துக்காட்டாக, மூன்று ஷில்லிங்கிலிருந்து இரண்டு ஷில்லிங்காகக் குறைகிறது எனவும் வைத்துக்கொள்வோம். தொழிலாளி முன்பு மூன்று ஷில்லிங்குகளைக் கொண்டு வாங்க முடிந்ததைவிட அதிக அளவு பண்டங்களை தற்போது இந்த இரண்டு ஷில்லிங்குகளைக் கொண்டு வாங்க முடிகிறது. என்றாலும், முதலாளியின் ஆதாயத்துக்குச் சரிவிகிதத்தில் தொழிலாளியின் கூலி குறைந்துவிட்டது. முதலாளியின் (எடுத்துக்காட்டாக, ஒரு தொழிலதிபரின்) இலாபம் ஒரு ஷில்லிங் அதிகரித்துள்ளது. இதன் பொருள், தனக்கு முதலாளி தருகின்ற முன்னைவிடக் குறைந்த அளவிலான பரிவர்த்தனை மதிப்புகளுக்காகத் தொழிலாளி, முன்னைவிட அதிக அளவிலான பரிவர்த்தனை மதிப்புகளை உற்பத்தி செய்தாக வேண்டும். உழைப்புக்குக் கிடைக்கும் பங்குடன் ஒப்பிடும்போது, மூலதனத்துக்குக் கிடைக்கும் பங்கு அதிகரித்துள்ளது. மூலதனத்துக்கும் உழைப்புக்கும் இடையே சமூகச் செல்வவளத்தின் பகிர்மானம் முன்னைவிட இன்னும் அதிகச் சமமின்மையாய் ஆகிவிட்டது. முதலாளி அதே [முந்தைய] அளவு மூலனத்தைக் கொண்டு முன்னைவிட அதிக அளவு உழைப்பை வாங்கிப் பயன்படுத்துகிறார். தொழிலாளி வர்க்கத்தின்மீது முதலாளித்துவ வர்க்கத்தின் ஆதிக்கம் வளர்ந்துவிட்டது. தொழிலாளியின் சமூக நிலை மேலும் மோசமாகிவிட்டது. முதலாளியின் நிலையைவிட இன்னும் ஒருபடி கீழே வலிந்து தாழ்த்தப்பட்டுவிட்டது. அப்படியெனில், கூலி, இலாபம் இவற்றுக்கு இடையேயான எதிரிடை உறவில், அவற்றின் ஏற்றத்தையும் இறக்கத்தையும் நிர்ணயிக்கும் பொது விதி எது? அவை இரண்டும் ஒன்றுக்கொன்று தலைகீழ் விகிதப் பொருத்தம் கொண்டுள்ளன. உழைப்பின் பங்கு (கூலி) வீழும் அதே விகிதத்தில் மூலதனத்தின் பங்கு (இலாபம்) அதிகரிக்கிறது. எதிர்மாறாகக் கூலி உயரும்போது இலாபம் குறைகிறது. கூலி எந்த அளவுக்குக் குறைகிறதோ அந்த அளவுக்கு இலாபம் உயர்கிறது; கூலி எந்த அளவுக்கு உயர்கிறதோ அந்த அளவுக்கு இலாபம் குறைகிறது. முதலாளித்துவ வர்க்கத்தினர் தம் உற்பத்திப் பொருள்களைத் தமக்குச் சாதகமான முறையில் பிற முதலாளிகளுடன் பரிவர்த்தனை செய்து கொள்வதாலும், அவர்தம் பண்டங்களுக்கான தேவை அதிகரிப்பதாலும் ஆதாயம் பெற முடியும். புதிய சந்தைகள் திறக்கப்படுவதன் விளைவாக அல்லது பழைய சந்தைகளில் தற்காலிகமாகத் தேவை அதிகரிப்பதன் விளைவாக அல்லது இன்னபிற காரணங்களினால் [முதலாளிகளுக்கு] இத்தகைய சாதகமான நிலைமை ஏற்படலாம். எனவே, முதலாளி தம் இலாபத்தைக் கூலியின் ஏற்ற இறக்கத்தைச் சாராமல், உழைப்புச் சக்தியின் பரிவர்த்தனை மதிப்பைச் சாராமல், பிற முதலாளிகளை முந்திச் செல்வதன்மூலம் பெருக்கிக்கொள்ள முடியும். அல்லது, உழைப்புக் கருவிகளில் ஏற்படும் முன்னேற்றங்கள், இயற்கைச் சக்திகளின் புதிய பயன்பாடுகள், இன்னபிற காரணங்களாலும் முதலாளியின் இலாபம் அதிகரிக்க முடியும். அனேகமாக, இவ்வாறெல்லாம் வாதிடப்படலாம். முதலாவதாக, ஓர் எதிரான வழிமுறையில் ஏற்பட்டாலும்கூட விளைவு மாறப் போவதில்லை என்பதை ஏற்றுக்கொண்டாக வேண்டும். கூலி குறைந்ததால் இலாபம் உயரவில்லை என்பது மெய்தான். ஆனால், இலாபம் அதிகரித்த காரணத்தால் கூலி குறைந்துவிட்டது. மற்றொரு மனிதனின் அதே அளவு உழைப்பைக் கொண்டு, முதலாளி அதிக அளவிலான பரிவர்த்தனை மதிப்புகளைப் பெறுகிறார். ஆனால் இந்த உழைப்புக்காக அவர் அதிக விலை கொடுக்கவில்லை. அதாவது, உழைப்பானது முதலாளிக்குப் பெற்றுத்தரும் நிகர ஆதாயத்தைவிட ஒப்பீட்டளவில் குறைவாகவே உழைப்புக்கு விலை தரப்படுகிறது. இரண்டாவதாக, பண்டங்களின் விலைகளில் ஏற்றயிறக்கங்கள் ஏற்பட்ட போதிலும் ஒவ்வொரு பண்டத்தின் சராசரி விலை, அதாவது பிற பண்டங்களுடன் அது பரிவர்த்தனை செய்யப்படும் விகிதம், அந்தப் பண்டத்தின் உற்பத்திச் செலவால் நிர்ணயிக்கப்படுகிறது என்பதை நினைவில் கொண்டாக வேண்டும். எனவே முதலாளித்துவ வர்க்கத்தினருள்ளே ஒருவரையொருவர் முந்துகின்ற, ஒருவரைவிட இன்னொருவர் அனுகூலம் பெறுகின்ற நடவடிக்கைகள் தம்மைத்தாமே சரிக்கட்டிக் கொள்கின்றன. எந்திர சாதனங்களின் மேம்பாடுகள், உற்பத்திச் சேவையில் இயற்கைச் சக்திகளின் புதிய பயன்பாடுகள், ஒரு குறிப்பிட்ட நேர அளவில், அதே அளவு உழைப்பையும் மூலதனத்தையும் கொண்டு, முன்னைவிட அதிக அளவிலான பொருள்களை உற்பத்தி செய்வதைச் சாத்தியமாக்குகின்றன. ஆனால், எவ்விதத்திலும் முன்னைவிட அதிக அளவிலான பரிவர்த்தனை மதிப்புகளைத் தோற்றுவிக்க வழிசெய்வதில்லை. ஒருமணி நேரத்தில், நூற்பு எந்திரத்தைப் பயன்படுத்துவதன்மூலம், அது கண்டுபிடிக்கப்படுவதற்கு முன்பு உற்பத்தி செய்ததைக் காட்டிலும் இரு மடங்கான நூலை, எடுத்துக்காட்டாக, 50 பவுண்டுக்குப் பதிலாக 100 பவுண்டு நூலை நான் உற்பத்தி செய்ய முடியும். எனினும், நாளடைவில் இந்த 100 பவுண்டு நூலுக்குப் பதிலாக, முன்பு 50 பவுண்டு நூலுக்குப் பெற்ற பண்டங்களைவிட அதிகமான பண்டங்களை நான் பெற முடியாது. காரணம், [நூலின்] உற்பத்திச் செலவு சரிபாதியாகக் குறைந்துவிட்டது. அதாவது, அதே செலவில் இரு மடங்கு நூலை [தற்போது] நான் உற்பத்தி செய்ய முடிகிறது. முடிவாக, முதலாளித்துவ வர்க்கத்தினர், ஒரு நாட்டைச் சேர்ந்தவராயினும், ஒட்டுமொத்த உலகச் சந்தையைச் சேர்ந்தவராயினும், உற்பத்தியின் நிகர வருமானத்தைத் தமக்குள்ளே எந்தவொரு விகிதத்தில் பகிர்ந்துகொண்ட போதிலும், இந்த நிகர வருமானத்தில் உள்ளடங்கியுள்ள மொத்தத் தொகை, எப்போதுமே, நேரடி உழைப்பின் விளைபயனால் திரட்டி வைக்கப்பட்ட உழைப்பு எவ்வளவு அதிகரிக்கிறதோ அவ்வளவு தொகை மட்டுமே ஆகும். எனவே, இந்த மொத்தத் தொகை, உழைப்பானது மூலதனத்தைப் பெருகச்செய்யும் அதே விகிதத்தில், அதாவது கூலியுடன் ஒப்பிடுகையில் இலாபம் அதிகரிக்கும் அதே விகிதத்தில் வளர்கிறது. அடுத்த பகுதி: மூலதனம், கூலியுழைப்பு இவற்றின் நலன்கள் நேரெதிரானவை - உற்பத்தித் திறனுள்ள மூலதனத்தின் வளர்ச்சி கூலியின்மீது ஏற்படுத்தும் விளைவுகள் முந்தைய பகுதி: கூலியுழைப்புக்கும் மூலதனத்துக்குமுள்ள உறவு


text: தொடர்புசால் தரவுத்தளம் தொடர்புசால் தரவுதளம் (Relational database) தரவுகளை தொடர்புசால் முறையில் ஒழுங்குபடுத்தப்படும் தரவுதளத்தைக் குறிக்கும். தற்காலத்தில் பயன்படும் பெரும்பாலன தரவுதளங்கள் இந்த வகையைச் சேந்தவையே. தொடர்புசால் தரவுதளங்களை பற்றி ஐபிஎம் இல் தொழில் புரிந்த E.F. Codd என்பவரால் 1970 களில் விபரிக்கப்பட்டு, பின்னர் ஆக்கப்பட்டு, தற்சமயம் ஒர் சீர்தரமாக இருக்கின்றது. இவையே தரவுகளை முதன்முதலில் தொடர்கள் உள்ள அட்டவணைகளாக ஒழுங்குபடுதின. இவை சீக்வல் (கட்டமைப்புள்ள வினவு மொழி) கட்டளைகளை ஏற்று செயற்படுத்தகூடியவை.


கீதமஞ்சரி: அன்பாயொரு விளிப்பு அம்மாவென வருமோ வல்லமை படக்கவிதைப் போட்டியில் வெகு நாட்களுக்குப் பிறகு கலந்துகொண்டேன். சில படக்காட்சிகள் பார்த்தவுடனேயே உள்ளத்தை ஊடுருவி உலுக்கிவிடும். அப்படியான ஒரு படம்தான் படக்கவிதைப்போட்டி – 213-ல் இடம்பெற்றது. புகைப்படக்கலைஞர் நித்தி ஆனந்த் அவர்கள் எடுத்துள்ள இப்படத்தை தோழி சாந்தி மாரியப்பன் வல்லமை ஃப்ளிக்கர் குழுமத்திலிருந்து தெரிவு செய்திருந்தார். ஒரு முதியவளின் தனிமை, யாரையோ எதிர்பார்த்து ஏமாற்றமும் துளி நம்பிக்கையுமாய் வாசல் அமர்ந்திருக்கும் கோலம் என பார்த்தவுடனேயே மனம் பிசைந்துவிட்டது. அக்காட்சிக்கான அத்தனைக் கவிதைகளிலும் அந்த உணர்வைக் காண முடிந்தது. பங்குபெற்ற கவிதைகளுள் என்னுடைய கவிதை சென்ற வாரத்தின் சிறப்புக்கவிதையாக வல்லமை இதழின் ஆசிரியர் குழு உறுப்பினரும் தமிழிலக்கிய ஆராய்ச்சியாளருமான மேகலா இராமமூர்த்தி அவர்களால் தேர்வு செய்யப்பட்டுள்ளது. அவருக்கும் வல்லமை குழுவினர்க்கும் என் நெஞ்சார்ந்த நன்றி. அன்பாயொரு விளிப்பு அம்மாவென வருமோ? முன்னால் வந்து முகங்காட்டிப் போகுமோ? கவிதை குறித்து மேகலா ராமமூர்த்தி அவர்களின் வரிகள். Posted by கீதமஞ்சரி at 08:30 Labels: கவிதை, போட்டி, வல்லமை, வாழ்க்கை கோமதி அரசு 27/5/19 12:45 கவிதை படித்து முடித்ததும் விழிகளை ஈரமாக்குவது உண்மை. கீதமஞ்சரி 29/5/19 17:41 வருகைக்கும் கருத்துக்கும் நன்றி மேடம். இன்று பல முதியவர்களின் நிலை இப்படிதானே உள்ளது. கரந்தை ஜெயக்குமார் 27/5/19 16:20 கீதமஞ்சரி 29/5/19 17:42 G.M Balasubramaniam 27/5/19 19:44 எங்கள் ப்ளாகில் ஒரு முதியவரின் படம் போட்டு அதற்காக பல சிறுகதைகள் வந்தனகொடிது கொடிது தனிமை கொடிது என்றே தோன்றியது கீதமஞ்சரி 29/5/19 17:43 சிலகாலமாக வலைப்பக்கம் அவ்வளவாக வரவில்லை. அதனால் எங்கள் ப்ளாக்கில் வந்த பதிவைக் கவனிக்கவில்லை. தனிமையை நாமாக தேடிக்கொண்டால் இனிக்கும். தானே அமைந்தால் துயரம்தான். தங்கள் வருகைக்கும் கருத்துக்கும் நன்றி ஐயா. ஞா கலையரசி 27/5/19 23:17 நெகிழ்ச்சியான கவிதை. சிறந்த கவிஞர் எனப் பாராட்டு பெற்றமைக்கு வாழ்த்துகள் கீதா! தங்கள் வருகைக்கும் வாழ்த்துக்கும் மிக்க நன்றி அக்கா. Thulasidharan V Thillaiakathu 29/5/19 19:48 மனதை நெகிழ்த்திய கவிதை! ரசித்தேன். நீங்கள் சிறந்தக் கவிஞர் ! படைப்பாளி என்பதில் ஐயமே இல்லை.. கீதமஞ்சரி 31/5/19 06:00 ராமலக்ஷ்மி 31/5/19 12:09 படத்தைப் பார்த்ததும் ஏற்படுகிற சோக உணர்வை, தங்கள் வரிகளால் மேலும் அற்புதமாக வெளிப்படுத்தியிருக்கிறீர்கள். சிறப்புக் கவிதையாக தேர்வானதற்கு நல்வாழ்த்துகள். புகைப்படக் கலைஞருக்கும் வல்லமை குழுவினருக்கும் நன்றி. கீதமஞ்சரி 3/6/19 11:29 வருகைக்கும் வாழ்த்துக்கும் நன்றி ராமலக்ஷ்மி. வல்லமை தளம் வாசிக்க முடிகிறது. கருத்திட இயலவில்லையே. ஒரு வாரமாகவே இந்தப் பிரச்சனை இருக்கிறது. எனக்கு மட்டும்தானா என்று தெரியவில்லை.


திருப்பலி வாசகங்கள் - மே 14, 2022 - Catholic Gallery HomeTamil Mass Readingதிருப்பலி வாசகங்கள் - மே 14, 2022 திருப்பலி வாசகங்கள் – மே 14, 2022 புனித மத்தியா – திருத்தூதர் சீட்டு மத்தியா பெயருக்கு விழவே அவர் பதினொரு திருத்தூதர்களோடும் சேர்த்துக்கொள்ளப்பட்டார். திருத்தூதர் பணிகள் நூலிலிருந்து வாசகம் 1: 15-17, 20-26 ஒரு நாள், ஏறக்குறைய நூற்றிருபது சகோதரர் சகோதரிகள் ஒரே இடத்தில் கூடியிருக்கும்போது பேதுரு அவர்கள் நடுவே எழுந்து நின்று கூறியது: “அன்பர்களே, இயேசுவைக் கைது செய்தவர்களுக்கு வழிகாட்டிய யூதாசைக் குறித்துத் தூய ஆவியார் தாவீதின் வாயிலாக முன்னுரைத்த மறைநூல் வாக்கு நிறைவேறவேண்டியிருந்தது. அவன் நம்மில் ஒருவனாய் எண்ணப்பட்டு நாம் ஆற்றும் பணியில் பங்கு பெற்றிருந்தான். திருப்பாடல்கள் நூலில், ‘அவன் வீடு பாழாவதாக! அதில் எவரும் குடிபுகாதிருப்பாராக!’ என்றும் ‘அவனது பதவியை வேறொருவர் எடுத்துக்கொள்ளட்டும்!’ என்றும் எழுதப்பட்டுள்ளது. ஆகையால் ஆண்டவர் இயேசுவின் உயிர்த்தெழுதலுக்குச் சாட்சியாய் விளங்க, அவர் நம்மிடையே செயல்பட்ட காலத்தில் நம்மோடு இருந்த ஒருவரைச் சேர்த்துக்கொள்ள நாம் கூடிவரவேண்டியது தேவையாயிற்று. யோவான் திருமுழுக்குக் கொடுத்துவந்த காலமுதல் ஆண்டவர் இயேசு நம்மிடமிருந்து விண்ணேற்றமடைந்த நாள்வரை அவர் நம்மோடு இருந்திருக்க வேண்டும்.” அத்தகையோருள் இருவரை முன்னிறுத்தினார்கள். ஒருவர் யோசேப்பு என்னும் பெயர் கொண்ட பர்சபா. இவருக்கு யுஸ்து என்னும் பெயரும் உண்டு. மற்றவர் மத்தியா. பின்பு அவர்கள் அனைவரும், “ஆண்டவரே, அனைவரின் உள்ளங்களையும் அறிபவரே, யூதாசு திருத்தொண்டையும் திருத்தூதுப் பணியையும் விட்டகன்று தனக்குரிய இடத்தை அடைந்துவிட்டான். அந்த யூதாசுக்குப் பதிலாக யாரைத் தெரிந்தெடுக்க வேண்டும் என இந்த இருவருள் ஒருவரை எங்களுக்குக் காண்பியும்” என்று இறைவனிடம் வேண்டிக்கொண்டனர். அதன்பின் அவர்கள் சீட்டுக் குலுக்கினார்கள். சீட்டு மத்தியா பெயருக்கு விழவே அவர் பதினொரு திருத்தூதர்களோடும் சேர்த்துக் கொள்ளப்பட்டார். திபா 113: 1-2. 3-4. 5-6. 7-8 . (பல்லவி: 8) பல்லவி: உயர்குடி மக்களிடையே அவர்களை அமரச் செய்கின்றார்! ஆண்டவரின் ஊழியர்களே, அவரைப் புகழுங்கள். அவரது பெயரைப் போற்றுங்கள். ஆண்டவரது பெயர் வாழ்த்தப் பெறுவதாக! இப்பொழுதும் எப்பொழுதும் வாழ்த்தப் பெறுவதாக! – பல்லவி கீழ்த்திசை முதல் மேற்றிசைவரை ஆண்டவரது பெயர் போற்றப்படுவதாக! மக்களினங்கள் அனைத்திற்கும் ஆண்டவர் மேலானவர்; வானங்களையும் விட உயர்ந்தது அவரது மாட்சி. – பல்லவி நம் கடவுளாகிய ஆண்டவருக்கு நிகர் யார்? அவர் போல வானளாவிய உயரத்தில் வீற்றிருப்பவர் யார்? அவர் வானத்தையும் வையகத்தையும் குனிந்து பார்க்கின்றார். – பல்லவி ஏழைகளைத் தூசியிலிருந்து அவர் தூக்கி நிறுத்துகின்றார்; வறியவரைக் குப்பை மேட்டிலிருந்து கைதூக்கி விடுகின்றார்; உயர்குடி மக்களிடையே – தம் மக்களுள் உயர்குடி மக்களிடையே -அவர்களை அமரச் செய்கின்றார். – பல்லவி ◄ மே – 13 மே – 15 ►


text: திருவாடானை மருத்துவமனையில் இப்படியும் ஒரு பிரச்னை | ராமநாதபுரம் செய்திகள் | Dinamalar திருவாடானை மருத்துவமனையில் இப்படியும் ஒரு பிரச்னை திருவாடானை-திருவாடானை அரசு மருத்துவமனையில் உள்ள பிரேத பரிசோனை கட்டடம் ஒதுக்குப்புறத்தில் அமைந்துள்ளது. ஆறு மாதங்களுக்கு முன் சாலையை மணல் அள்ளும் இயந்திரம் மூலம் சீரமைக்கும் போது பிரேத பரிசோதனை அறைக்கு செல்லும் தண்ணீர் குழாய் உடைக்கபட்டது. இதனால் உடல்களை பரிசோதனை செய்து முடித்தவுடன் கைகளை சுத்தம் செய்யமுடியாமல் டாக்டர்கள், துாய்மை பணியாளர்கள் சிரமம் அடைந்துள்ளனர். ஆம்புலன்சிலிருந்து உடலை துாக்கி கட்டடத்திற்குள் வைக்கும் இறந்தவர்களின் உறவினர்களும் அவதிப்படுகின்றனர். மருத்துவமனையிலிருந்து குடங்களில் தண்ணீர் எடுத்து சென்று சுத்தம் செய்ய வேண்டியதுஉள்ளது.எனவே பிரேத பரிசோதனை கட்டடத்திற்கு செல்லும் குழாய்களை உடனடியாக சீரமைக்க அதிகாரிகள் நடவடிக்கை எடுக்கவேண்டும்.


text: வரலாற்றுக்கு முந்திய கட்டடக்கலை புதிய கற்காலக் கட்டடக்கலை பண்டைக்காலக் கட்டடக்கலை பண்டை எகிப்தியக் கட்டடக்கலை அசிரியக் கட்டடக்கலை பபிலோனியக் கட்டடக்கலை எட்ரஸ்கியக் கட்டடக்கலை மினோவன் கட்டடக்கலை மைசீனியக் கட்டடக்கலை பாரசீகக் கட்டடக்கலை சுமேரியக் கட்டடக்கலை மேற்குலகக் கட்டடக்கலை நவீனத்துவம் வரை செந்நெறிக் கட்டடக்கலை கிரேக்கக் கட்டடக்கலை டொரிக் ஒழுங்கு Aeolic ஒழுங்கு அயனிக் ஒழுங்கு கொறிந்தியன் ஒழுங்கு உரோமக் கட்டடக்கலை கூட்டு ஒழுங்கு தஸ்கன் ஒழுங்கு மத்தியகாலக் கட்டடக்கலை பைசண்டைன் கட்டடக்கலை ரோமனெஸ்க் கட்டடக்கலை கோதிக் கட்டடக்கலை டியூடர் மற்றும் ஜாக்கோபியன் கட்டடக்கலை மறுமலர்ச்சிக்(Renaissance)காலத்துக் கட்டடக்கலை மறுமலர்ச்சிக் கட்டடக்கலை பரோக் கட்டடக்கலை ரோக்கோக்கோ கட்டடக்கலை ஜோர்ஜியக் கட்டடக்கலை கட்டடக்கலை மறுமலர்ச்சி றீஜென்சி கட்டடக்கலை புதிய-செந்நெறிக் கட்டடக்கலை புதிய-கோதிக் கட்டடக்கலை புதிய-பைசண்டைன் கட்டடக்கலை புதிய-ரோமனெஸ்க் கட்டடக்கலை ஜாக்கோபெத்தியக் கட்டடக்கலை டியுடெர்பெத்தியக் கட்டடக்கலை பியுக்ஸ் ஆர்ட் பாணி நவீன கட்டடக்கலை ஆர்ட்ஸ் அண்ட் கிறாப்ட்ஸ் இயக்கம் ஆர்ட் நொவ்வு Futurist கட்டடக்கலை பழமைவாதக் கட்டடக்கலை சிகாகோ கட்டடக்கலை பள்ளி (Chicago School) டி ஸ்டிஜில் ஆர்ட் டெக்கோ நவீன இயக்கம்/அனைத்துலகப் பாணி Brutalist கட்டடக்கலை பின்நவீனத்துவக் கட்டடக்கலை பின்நவீனத்துவம் கட்டவிழ்ப்பியக் கட்டடக்கலை Biomorphism Critical பிரதேசவாதம் ஏனைய மரபுகளில் கட்டடக்கலை இஸ்லாமியக் கட்டடக்கலை Pre-Columbian American architecture அஸ்ட்டெக் கட்டடக்கலை இங்கன் கட்டடக்கலை மாயன் கட்டடக்கலை கிழக்காசியக் கட்டடக்கலை கம்போடியக் கட்டடக்கலை சீனக் கட்டடக்கலை சப்பானியக் கட்டடக்கலை தென்னாசியக் கட்டடக்கலை பூட்டானியக் கட்டடக்கலை இந்தியக் கட்டடக்கலை சிந்துவெளிக் கட்டடக்கலை வடஇந்தியக் கட்டடக்கலை திராவிடக் கட்டடக்கலை கேரளக் கட்டடக்கலை இலங்கைக் கட்டடக்கலை தென்கிழக்காசியக் கட்டடக்கலை மலேசியக் கட்டடக்கலை அமெரிக்க ஐக்கிய நாடுகளின் கட்டடக்கலை பின்வருவனவற்றையும் பார்க்கவும் Congres Internationaux d'Architecture Moderne (1928 - 1959) கலாச்சார இயக்கம் காலப்படுத்தல் கட்டிடக்கலை fr:Périodes de l'architecture


ரூ.6கோடி விலையுள்ள ரோல்ஸ் ராய்ஸ் காருக்கு ஒரு நாள் முதலாளியான சாதாரண இளைஞன்.. ஒரு நாள் உரிமையாளர் கதை..! - Tamil DriveSpark Published: Friday, February 21, 2020, 16:33 [IST] முதல்வன் படத்தில் நடிகர் அர்ஜூனைப்போல் இளைஞர் ஒருவர் ரூ.6கோடி மதிப்புள்ள ரோல்ஸ் ராய்ஸ் கோஸ்ட் II காருக்கு ஒரு நாள் முதலாளியாக இருந்துள்ளார். இதுகுறித்த கூடுதல் தகவலை இந்த பதிவில் காணலாம். திரை நட்சத்திரங்கள், செல்வந்தர்கள் மற்றும் தொழிலதிபர்கள் ஆகியோரின் ஆடம்பர வாழ்க்கையைப் பார்த்து பொறாமைப்படாதவர்களே இருக்க மாட்டார்கள். அவர்களின் பகட்டான ஆடம்பர வாழ்க்கையைப் பார்க்கும்போதெல்லாம், ஒரு நாளாவது அந்த வாழ்க்கையை வாழ்ந்து பார்த்தே ஆக வேண்டும் என நம்மில் பலருக்கு தோன்றலாம். அந்தவகையில், பலருக்கு ஆப்பிள் போனை சொந்தமாக வாங்க வேண்டும், சொந்தமாக ஒரு வீடு கட்ட வேண்டும், லக்சூரி கார் வாங்க வேண்டும் என ஒவ்வொருவருக்கும் ஒவ்வொரு விதமான எண்ணமும், லட்சியமும் இருக்கின்றது. ஏன், ஒரு சிலருக்கு ஒரு முறையாவது விமானத்தில் பறக்க வேண்டுமென்பது லட்சியமாக இருக்கின்றது. அந்தவகையில், ஆடம்பரத்தின் முழு உருவமாக இருக்கும் ரோல்ஸ் ராய்ஸ் நிறுவனத்தின் ஏதாவது ஒரு மாடல் காரைப் பயன்படுத்தி பார்த்தே தீர வேண்டும் என்ற எண்ணம் நம்மைப் போல சாதாரணமான வாழ்க்கையை வாழும் ஓர் இளைஞனுக்கு தோன்றியுள்ளது. இதனடிப்படையில், ரோல்ஸ் ராய்ஸ் நிறுவனத்தின் கோஸ்ட் II என்ற மாடலை அந்த இளைஞர் ஒரு நாள் வாடகைக்கு எடுத்து பயன்படுத்தியுள்ளார். அதன் அனுபவத்தையும் வீடியோ வாயிலாக வெளியுலகிற்கு தெரியப்படுத்தியுள்ளார். ரோல்ஸ் ராய்ஸ் காரை வாங்க நினைப்பது மிகப்பெரிய விஷயம். ஏனென்றால், அதன் விலை பல பிரபலங்களுக்கே மலையளவில் காட்சியளிக்கின்றது. ஆகையால், அதை விலைக்கு வாங்குவதெல்லாம் நினைத்துகூட பார்க்க முடியாத ஓர் காரியம். இதை உணர்ந்த அந்த இளைஞர் ஒரு நாளைக்கு மட்டும் வாடகை எடுத்து அதன் உரிமையாளராகியுள்ளார். இதுகுறித்த வீடியோவை "ஓகே டெஸ்டெட்" என்ற யுடியூப் தளம் வெளியிட்டுள்ளது. அக்ஷய் என்பவர்தான் ரோல்ஸ் ராய்ஸ் காரை ஒரு நாளைக்கு வாடகைக்கு எடுத்தவர். இவர் தலைநகர் டெல்லியைச் சேர்ந்தவர் ஆவார். அவர் வாடகைக்கு எடுத்து பயன்படுத்திய கார் இந்தியாவில் ரூ.6கோடி என்ற விலையில் விற்பனைச் செய்யப்பட்டு வருகின்றது. இந்த மதிப்பிலான காருக்காக ஒரு நாள் வாடகையாக எத்தனை ஆயிரங்களை அவர் செலவு செய்தார் என்பதைப்பற்றிய தகவல் வெளியிடப்படவில்லை. இருப்பினும், ஒரு நாள் முழுவதும் அந்த காரின் உரிமையாளராக இருந்து அளவுகடந்த சிறப்பாக மகிழ்ச்சியைப் பெற்றுள்ளார். இது அந்த வீடியோவின் வாயிலாக நமக்கு தெரிகின்றது. மேலும், அவர் பின் புறத்தில் ஓர் எஞமானரைப் போல் ஒய்யாரமாக அமர்ந்து வருவதையும் வீடியோவின் ஊடாக நம்மால் காண முடிகின்றது. இந்த ரோல்ஸ் ராய்ஸ் கோஸ்ட் II காரின் உற்பத்தியை அந்நிறுவனம் கடந்த 2014ம் ஆண்டில் தொடங்கியது. தற்போதுவரை இது உற்பத்தியில் இருக்கின்றது. இதற்கு, இந்த காருக்கு சந்தையில் கிடைத்து வரும் அதீத வரவேற்பும், அதில் காணப்படும் லக்சூரியஸ் வசதிகளுமே முக்கிய காரணமாக இருக்கின்றது. குறிப்பாக, பல சொகுசு விடுதிகளில்கூட காணக்கிடைக்காத அம்சங்கள் இந்த காரில் காட்சியளிக்கின்றது. இதுபோன்ற, பல்வேறு காரணங்களினாலயே சொகுசு பயண விரும்பிகளின் முக்கிய தேர்வில் இந்த கார் முதன்மை வகிக்கின்றது. இத்தகைய காரைதான் 27 மதிக்கத்தக்க அக்ஷய் பின்னிருக்கையில் அமர்ந்து எஞ்ஜாய் செய்துள்ளார். இந்த பயணத்தின் தொடக்கத்தில், காரின் ஒரு சில சொகுசு அம்சங்களை அக்ஷய் சோதனைச் செய்து பார்க்கின்றார். குறிப்பாக, ஒரு பட்டன்மூலம் காரின் உயரம் மற்றும் சாயும் தன்மையை அட்ஜெஸ்ட் செய்தல் உள்ளிட்ட செயல்பாடுகளைச் செய்து பார்கின்றார். தொடர்ந்து, கெத்துகாட்டுவதற்காக அந்த காரின் ஓட்டுநரிடம் நகரத்தைச் சுற்றி வலம் வருமாறு கூறுகின்றார். ஆனால், பெரியளவில் பலன் கிடைக்கவில்லை. ஆகையால், சாலையோரத்தில் அந்த காரை நிறுத்தக் கூறிய அவர் அங்கிருந்த சாதாரண டீ கடையில் தேநீர் வாங்கி அருந்துகின்றார். அங்கு அவர் எதிர்பார்த்தது நடைபெற்றுவிட்டது. அந்த பகுதியில் நின்றுக் கொண்டிருந்த அக்ஷய்யை வியப்புடன் பார்ப்பதை நம்மால் காண முடிகின்றது. இவ்வளவு பெரிய பணக்காரர் இங்கு வந்து டீ குடிக்கிறாரா என்ற எண்ணே பலருடையதாக அங்கிருந்திருக்கும். ஆனால், அவர் ஒரு நாள் எஜமானர் என்பது அக்ஷய், ஓட்டுநர் மற்றும் நமக்கு மட்டுமே தெரியும். இந்த சம்பவத்திற்கு முன்பாக சிக்னலில் நின்றுக்கொண்டிருந்த இருசக்கர வாகன ஓட்டியிடும் காருக்கே உரிமையாளரைப் போல் கடலைப் போடுவதையும் அக்ஷய் செய்கின்றனர். இதையடுத்து, காரின் ஒரு சில சொகுசு வசதி மற்றும் மைலேஜ் போன்ற தகவல்களை ஓட்டுநரிடம் இருந்து அவர் கேட்டறிந்துகொண்டார். இதைத்தொடர்ந்து, அக்ஷய் அவரது நண்பருக்கு சர்பிரைஸ் அளிக்கும் விதமாக திடீர் விசிட் கொடுத்து ஆச்சரியத்தில் ஆழ்த்தினார். பின்னர் இருவரும் சேர்ந்தவாறு ஓர் வலம் பெற இந்த பயணம் இனிதாய் முடிகின்றது. இதனிடையே, பயணத்தின் அனுபவத்தையும், மகிழ்ச்சியையும் அவர்கள் பகிர்ந்துகொள்வதை நம்மால் அறிந்துகொள்ள முடிகின்றது. குறிப்பாக, ரோல்ஸ் ராய்ஸ் கோஸ்ட்II காரில் பயணிப்பது கப்பலில் மிதப்பதைப் போன்று இருப்பதாக அவர்கள் சுட்டுக்காட்டுகின்றனர். தொடர்ந்து, பள்ளம் மேடுகளில் சென்றதைப் போன்று துளியளவும் அவர்கள் உணரவில்லை என தெரிவிக்கின்றனர். மேலும், இந்த வீடியோவில் இரு தவறான விஷயங்களை அவர்கள் பகிர்ந்துள்ளனர். முதலில், ரோல்ஸ் ராய்ஸ் நிறுவனம் காரை விற்பனைச் செய்வதற்கு முன்னதாக வாடிக்கையாளரின் சுய விவரத்தை பரிசோதிப்பதாக கூறுகின்றனர். ஆனால், அது அப்படியில்லை, நீங்கள் மிகுந்த செல்வம் படைத்தவராக இருந்தாலே போதும் ரோல்ஸ் ராய்ஸ் காரை வாங்க தகுதியானவர். ஓட்டுநர், 97 ஆக்டேன் (97 Octane) ப்யூவல் ஜெட்களில் பயன்படுத்துவதாக கூறினார். இது தவறு ஆகும். உண்மையில் ஜெட்களில் பெட்ரோல் பயன்படுத்தப்படுவதில்லை, மண்ணெண்ணய் மட்டுமே பயன்படுத்தப்படுகின்றது. இவையிரண்டும் வீடியோவில் தவறான பதிவாக செய்யப்பட்டுள்ளது. 27 Year Old Young Man Shares His Experience About Rolls Royce Ride. Read In Tamil. Story first published: Friday, February 21, 2020, 16:33 [IST]